Kutubxona - Qoʻchqor Norqobil. Yangi yil kechasida (hikoya) / Kiril\nSiz shu sahifadasiz: Qoʻchqor Norqobil. Yangi yil kechasida (hikoya) / Kiril\nМуаллифҚўчқор Норқобил Асар номиЯнги йил кечасида (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Сараланмаган  Муаллифлар - Қўчқор Норқобил  Услуб - Наср Шакл - Ҳикоялар Ёзув - Кирил\nТилЎзб Ҳажм46KBБезатишUzgen (admin@kutubxona.com) Қўшилган2012/06/13 Манбаhttp://www.ziyouz.com/index...\nЯнги йил кечасида (ҳикоя)\nУ ўрнидан тураётиб елкасида яна оғриқ пайдо бўлганини ҳис қилди. Гўёки икки кураги орасига кириб қолган беш-олти дона чақиртикан тағин қўзғалиб, айнан танасининг елка қисмини куйдириб, чимиллатиб аъзойи баданига оғриқ берарди. Лаънати чақиртиканлар. Елкасига кириб олган ана шу беш-олти дона чақиртикан ўттиз йилдан ошдики азобини бериб келаяпти. Аҳён-аҳёнда қўзғалиб қолади. На шифоси бор, на қутулишнинг бошқа иложи. Ўз дарди ўзи билан. Бировга айтолмайди. Нима деб айтади? Мен соғман, ҳаммаси мана шу, елкамдаги чақиртиканларнинг азоб-уқубати дейдими? Ким ишонади. Елкасида чақиртикан кўтариб юрган одамни ким кўрибди? Айтиб бўлмайди, айтиб бўлмайди-эй, эшитган қулоққа ҳам ғалати. Аъзойи-танангда қилнинг чангидай ошиқча нимарса бўлса дарҳол топиб кўрсатадиган ва ташхис қўя оладиган тиббиёт ускуналари учун сенинг елкангдан (агар бор бўлса) дўланадай-дўланадай келадиган чақиртикан нима дегани. Шунча йилдан (!) бери елкангда ўсиб чиқмагани-ю, тиббиёт оламида тажриба майдонига айланиб қолмаганингга шукр қилсанг-чи, кейин кўр эди шармандаликни.\nНодир ювинаётиб ўзини ўзи шундай койиди, бу билан хаёлидаги бемаъни ўйни қувмоқчи эди. Йўқ... Уддасидан чиқолмади — елкаси яна чимиллаб оғриди.\n— Қани олдик, мактабга кеч қоласанлар...\nУ хотинининг «яна» деган сўзни қўшиб айтмаганидан хурсанд бўлди.\n— Дадажон, янги йилни қаерда кутамиз? «Дом»дами, «Дача»дами?\n— Янги йилни сизлар хоҳлаган жойда кутамиз... Хоҳлаган нарсаларингни олиб бераман.\n— Дада... Дадажон, менга, нима оберасиз?\n— Йўқ. Оппоқ айиқча олиб беринг...\n— Дада, дадажон... Елкангизга кириб олган юлдузчаларни олиб ташлайми... Мана мунча, қулоғимдаги сирғамнинг юлдузчаларига ўхшаш юлдузчаларни...\nНодир синиққина жилмайди. «Майли» ишорасида бош силкиди. Қизалоқ нозиккина бармоқчалари билан чимчилаб юлдузча тера бошлади:\n— Мана, мана... Битта, иккита, кейин... кейин учта, тўртта, кейин... беш... бешта! Оп ташладим...\nОиладагилар буни ҳазил, шунчаки ўйин деб ўйлашарди. Нодир ҳам ўзини қизчаси билан ўйин ўйнаётгандай қилиб кўрсатарди. Қизча юлдузчаларни терарди... Шундан сўнг, ё қудратингдан, Нодир бирмунча оғриқни унутарди. Эй-эй, буни бировга айтиб бўладими, ўз уйингдагилардан яширган дардни ўзганинг томида тоғора қилиб бўлармиди? Нима дейсан, нима деб айтасан, кимга айтасан. Шу беш ярим яшар норасида англаган, ҳис қилган аҳволи руҳингни кап-катта одамлар тушуниб етмайди, шуниси алам қилади, йўқ, буларга буни айтиб бўлмайди. Булар ёзган китобларингни ўқишади, қойил қолишади, мақташади. Сен ёзган саҳна асарларини энг нуфузли театрларда ҳайрату-ҳаяжон билан томоша қилишади, асарларинг асосида яралган киноларни кўришади, тасанно айтишади, гоҳида ўзингда йўқ сифату-сафсаталар билан кўкка кўтарадилар, сўнгра ерга урадилар, гоҳида ғийбату-ғурбат билан ерпарчин этадилар, элагига эрмак, калишига патак, аёлига этак қиладиганлар топилади. Бироқ, шу норасида қизалоқнинг билганини билмайдилар, елкангдаги оғриқни тушунмайдилар. Айтма, айтсанг шамолнинг шапалоғини ейсан!\n— Ўғлим, елкангдаги юлдузчаларни эмас, бошингдаги юлдузчаларни олиб ташлаш керак. Юлдузчалар бошингда жойлашиб қолган. Биз олишимиз лозим нарсаларни олиб ташладик. Энди... бошингдаги юлдузчаларни фақат ўзинг олиб ташлашинг керак.\n— Шифохонага ... Шифохонага борамиз, — деди ҳайдовчига зўрға.\nМашина ўрнидан жилгани, дала боғнинг тор йўлакларидан чайқалиб бораётганини тусмоллаб, элас-элас тасаввур қилиб борди. Шамолнинг гувиллаши, алланималарнинг қум каби қаерларгадир чарсиллаб урилиши тубсиз жарлик сари шўнғиётган Нодирнинг тасаввур ойналарида элас-элас намоён бўлар, у айни дамда фалакдан ўйнаб тушаётган муз қотган қор учқунларини ҳам кўришни истар, тамоман хасталикка тобе бўлмаган тафаккур ёлқинлари қоронғулик билан курашиб борарди. Сўнг ўша тасаввури осмонида юлдуздай милтиллаб турган сўнгги шуъла ҳам сўниб ғойиб бўлди. Нодир чоҳ тубига гурсиллаб келиб тушганини ҳис этди, бўғзига нимадир келиб тиқилгандай бўлди-да, аъзойи бадани қизиб, борлиқ энди чинакамига чарсиллаб учаётган қип-қизил учқунларга тўлгандай бўлди. У тепасида ловуллаб ёнаётган осмонни, осмондан бодраб-сачраб тушаётган олов парчаларини кўрди. Гувиллаган шамол тўзғитган олов парчаларидан ерга қип-қизил сон-саноқсиз чўғ тўкиларди... Шу маҳал Нодир чоҳ тепасида қўлида толнинг узун новдасини тутиб турган болакайни кўрди. Бола жилмайиб, қўлидаги ям-яшил тол новдасини чоҳ тубига ташлади. Кўкдан ёғаётган олов учқунлари болага умуман таъсир қилмас, унинг атрофини зангор ва мовий ранг нурлар қуршаб турарди. Боланинг уст-боши жиққа ҳўл эди. Нодир новдага тирмашди, бола кучли, эпчил эди, уни чоҳ қаъридан тортиб олди. Нодир ҳам болани қамраб-қуршаган нур оғушида қолди. Боланинг табассум югурган, ёниқ чеҳрасига боқиб, ҳайратга тушди. Бу ўзининг болалиги, ўша, ўн икки ёшли Нодир эди. Нодир шуни пайқагани ҳамоно болакай ғойиб бўлди. Нодир мовий тўлқинлар ичра тип-тиниқ кўлда қирғоқ сари интилаётгани, энди ўзи ҳам болага айланиб қолганини ҳис қилди.\n— Зумрад... Зумрад, — деди бола. — Қара, осмонга қара... Осмонга тилла чиқди, Зумрад. Зумрад ҳамон қиқирлаб куларди.\n— Зумрад... Зумрад...\n... Бошида аллақандай ғала-ғовур. Элас-элас шарпалар сузиб юрибди. Қовоқларини бир оғир куч босиб, кўз очишга мажоли йўқ. Нимадир тарақлади. Кимдир ғудранди. Алланечук гап-сўзларни шамол олис-олисларга олиб кетади.\n— З... З... Зум...; — деди у зўрға кўзини очиб.\n— Юрак уриши яхши. Худога шукр ўтиб кетди, — деди яна кимдир. — Нима кетди?... Ким кетди? Зумрад қани? — деди бемор иҳракли товушда бўғзи қуруқшаб. Сўнг тепасида турган нотаниш қиёфаларни кўрди.\n— Менга атаб битта шеър ёзасиз...\n— Бу жуда осон, мушкулимни осон қилдингиз...\n— Майли, соғ-саломат бўлинг. Бошқа дард кўрманг. Китобларингизни ўқиганман. «Қордаги лола» қиссангиз менга ёқади. Сизга бир савол берсам майлими?\n— Оператсия пайтида «Зумрад, Зумрад» деб алаҳладингиз... Зумрад ким?\n— Хўш энди ёнбошга ўгирилинг, ана шундай... Яхши!\n— Юрак билан ҳазиллашманг, – деди бош шифокор, қатъий. — Қолаверса, сиз ҳали ёшсиз, шу ёшингизда инфарктга йўл бериб ўтирибсиз... Бўлди, яна икки кун назоратимизда бўласиз, ташхислар маълум бўлгач, шунга қараб иш кўрамиз...\n— Ахир, Янги йил...\n— Уйда, болаларим...\n— Лаънатилар, куйдириб оғритаяпти, яна ҳаракатга кеп қолишди...\n— Айтдим-ку, соппа-соғман. Шунчаки... бу... болалик, ёшлик билан боғлиқ хотиралар асорати шекилли.\n— Йўқ... йўқ. Бу ерга қайтиб туша кўрманг. Биз сизга рухсат бермаймиз. Ҳикоянгизни бирорта журналда чоп эттирсангиз ўзим ўқиб оламан. Нодир Собирович, энди бироз ухланг. Худо хоҳласа, ҳаммаси яхши бўлади.\nНодир палатада ўзи ёлғиз қоларсан, тўшакда чалқанча ётган кўйи ўзига ғудранди: «Ҳикоя эмиш, қанақа ҳикоя?! Дарду достон деб атаса яхшидир, балки...» Чиндан ҳам у болалик хотиралари, ёшлик ҳаяжони-ю, елкасида манави лаънати чақиртиканлар ҳуружи ҳақида ёзиб нимага эришарди?\n... Нодир Зумрадни илк бор кўрган кунни эслади. У ҳамиша ўша кунни қалби ажиб ҳислар гирдобига хотирлайди. Мана шунча йил ўтибди ҳамки, кечагина юз бергандай, йўқ, шу воқеа ҳозир бўлаётгандай туюларди. Синфга Зумрадни ўқитувчиси бошлаб кирди. Зангор мактаб кўйлаги устидан оқ фартук кийиб бошига, атиргулдай қип-қизил бантик таққан қизни кўриб Нодир бошқача бўлиб кетди.\n— Болалар, танишинглар, Зумрад! Бугундан бошлаб Зумрад бизнинг «А» синфимизда ўқийди.\nНодир биринчи синфга борганига ҳали ўн кун ҳам бўлганини йўқ, лекин, «А» синф билан «Б» синфнинг тафовути борлигини сезгандай бўлди. Зумрад ҳозирча ўқитувчининг ёнидаги стулда ўтириб тураркан, ўқитувчи опа унга алоҳида меҳр кўрсатаётгандай туюлди. Зумрад чиндан ҳам чиройли, кийимлари ҳам чиройли, қип-қизил сумкаси ҳам ҳеч кимда йўқ — чиройли эди.\nУлар бир партада ўтиришди. У хурсанд эди. Шу-шу, Зумрад билан дўст бўлди. Йиллар ўтаверди. У уй вазифаларини Нодирдан кўчирар эди. Агар у беш баҳо олса, ўзида йўқ севинарди. У Нодирга қараб жилмаярди. Унга шунинг ўзи кифоя эди. Айниқса, математика дарсини ўлгудай ёмон кўрса ҳам уйга берилган мисол-масалаларни Зумрад учун ишларди. Зумрад кўчирарди, жилмаярди, «беш» баҳо оларди, яна жилмаярди. Зумрадга ҳамманинг ҳаваси келарди. Ҳамма ҳушомад қиларди. Ҳатто ўқитувчилар ҳам Зумрадга овозини баландлатиб гапиролмасди. Зумраднинг отаси тумандаги энг каттакон одамлардан бири эди. Кимсан фалончи ижроқўмми, исполкомми, бир бало! Хуллас, ҳамма соясига салом берадиган одам!\nКим билади дейсиз, Зумрад ҳам шунинг ҳавосини олдими ёки қиз боланинг ақли эрта «пишиши» чинми, ишқилиб, ўзини бошқалардан анча баланд қўядиган бўлди. Бироқ, Нодир билан ўша-ўша! Математиками, тарихми, нима дарсдан кўчириш керак бўлса, дастёр тайёр, Нодир юрагини тутгандай қўшқўллаб унга дафтарини кўчиришга беради. Синфдаги ўғил болаларнинг кўпи бунга ғаши келарди. Нодир фақат Зумрад учун ўқийди, деб мазах қилишарди. Нима дейишса, дейишмайдими, гапирганлар гапириб, ичи куйиб қолаверарди. Хуллас, улар етти йил бир партада ўтиришди. Ёзги таътилда Зумрад Қримга Артекка кетди. Нодир уйда қолди. Отасига ёрдамлашди. Очиғи, отаси билан кишиларнинг деворини уриб, уйини тиклаб, оғилини бутлаб, ерини юмшатиб мардикорлик қилишди. Уч ой қора меҳнат билан ўтди. Нодир узун ёз тунларида ўзидан олисларда, Артекда дам олаётган Зумрадни эслаб юраги ҳапқириб, ичи ёниб борар, ботинидан нимадир узилиб кетгандай бўларди. Ўзи билан Зумрад ўртасида улкан жарлик, ўтиб бўлмас масофа мавжудлигини энди англаётганди. Ҳаётнинг бу номутаносиблиги боис қалбида энди ниш ураётган балоғат чечаклари умидсизлик аёзи остида қолиб кетаётганга ўхшарди.\nНодир бир ярим қулоч баландликдаги девор устида ўтириб, отаси пастдан белкуракда узатган лой билан девор кўтараяпти. Офтоб атрофни ёндиради. Нафаси қайтади. Бошидан афт-ангоридан шовуллаб тер оқади. Жайранинг сихидай тип-тикка бўлиб ўсган сочлари ҳам офтобда куйиб, сарғайиб кетган. Кечгача яна бир пахса уриб, эгаси билан ҳисоб-китоб қилишлари керак. Нодир девор устида туриб саробдай жимирлаб турган катта йўл адоғига қаради. Олисдан нимадир қорайиб кўринди. Ота лой узатди, Нодир пайқамади, лой ерга қайтиб тушди. Ота ғудранди. Нодир тишини-тишига қўйди. Ичида бундай ҳаётга минг лаънат ўқиди. Шу пайт олисдаги машина — қоп-қора Волга девор ёнига келиб тўхтади. Ичидан қотмадан келган, дароз, ёзги костюм-шим кийиб, бўйинбоғ таққан шляпали киши тушиб уларга яқинлашиб кела бошлади. Отаси турган жойида қотиб қараб турди, сўнг сўкинди: «Энағар, бу нимага келди?». Олифта ва савлатдор дароз уларга яқин келди. Бир девор устидаги Нодирга, бир отага қаради:\n— Ўзингни бос! Итнинг орқанги оёғи бўлиб ўлиб кет, менга деса!...\n— Ота-а-а! Ота-а-а..., — қиз гандираклаб шляпасини олаётган каттакон томон чопиб борарди. Бу Зумрад эди.\nДевор устида ўтирган Нодирнинг кўзи тиниб, боши чирпирак бўлиб айланиб, бўғзига нимадир тиқилиб, нафаси қайтди. Туйқус мувозанатини йўқотиб, девор устидан «шилқ» этиб чақиртикан устига қулади. Елкасига тиғ санчилгандай, елкасини нимадир куйдираётгандай, кўзидан олов чиқиб, бошида чақин чаққандай бўлди. У ҳолсизу ҳуши учганча ётган жойида каттаконнинг:\n— Тур, ўғлим. Тур, уйга кетдик...\n...Нодир болалик хотиралари оғушида тақдирнинг нотанти ўйинлари моҳиятини худди ташқарида айланаётган қор зарраларига узоқ термулиб уқиб олиши мумкиндай, оғир ўйга ботиб деразадан кўз узмай ётарди. У анча пайтгача хона деразасидан кўз узмади. Оқиб ўтаётган умр дарёси ҳақида ўйлади. Ўлим билан ҳаёт оралиғи бир қадамлигини англаб етгандай бўлди. Бору йўғидан бехабар бу дунёда зарра бошида не-не синовлар чархи айланганини кўз олдига келтирди. Кейин... кейин нигоҳи толиқди, кўзларини юмди. Зум ўтмай уйқуга кетди.\n...Бугун ўттиз биринчи декабр.\nЯнги йил кириб келаяпти. Кўзи эшикда, ҳамширанинг кириб келиб, сизга жавоб бўлди, дейишини кутаяпти. Тушдан кейин иккита осма укол олса, бас, агар ташхислар яхши чиқса (яхши чиқсин, ишқилиб) уйига кетади. Хона эшиги очилиб ҳамшира кириб келди. Юзида табассум. У эшик ҳатлаши ҳамоно бош бармоғини тик қилган ҳолда «зўр» ишорасини қилди:\n— Ташхисингиз во! Мана бундай. Тушдан кейин осма... Сўнг уйга жавоб!\n— Ҳа, Нодирвой, қалайсан? Байрам билан йўқламайдиям деб ўпка-гина қилиб турсам, шифохонага тушиб қолганингни эшитдим... Нима гап, тинчликми?... Соғлигинг дурустми? Ўзим сени кўргани бормоқчи бўп турибман...\n— Раҳмат, устоз. Минг раҳмат. Мана чиқаяпман... Яхшиман. Жавоб беришди. Ўзим Сизни кўриб ўтаман, устоз. Миннатдорман!\n— Устоз, мен қайтсам...\nШу маҳал қўлида ликопча ва бир талай санчқи кўтариб ҳалиги аёл келиб, четдаги курсига омонат чўкди. Нодир унга яна диққат билан разм солди. Бирдан юраги гупиллаб уриб кетди. Кўз олди оний ҳолатда бир қоронғулашиб ёришгандай бўлди. Нафаси тиқилди. Лаблари пирпиради. Ўзига-ўзи пичирлади: «Зумрад... Зумрад...» Нодир оғир уф тортди, базўр ўзини тутиб турарди. Томоғига бир ўкрик тиқилиб турарди. Зумрад дастурхон четидаги омонат курсида омонатгина бўлиб ўтирарди.\n— Устоз, — деди Нодир овози қалтираб, — Мен энди борай...\n— Совуқ-ку, шамоллайсиз...\nУ машинадан тушди. Эгнидан палтосини, костюмини ечди. Ҳайдовчи анграйиб қараб турарди.\n— Нима қиляпсиз, хўжайин, ахир, ахир...\n"http://www.kutubxona.com/wiki/index.php?title=Qoʻchqor_Norqobil._Yangi_yil_kechasida_(hikoya)_/_Kiril&oldid=13680" dan olindi\nTurkumlarAsarlarOʻzbek mustaqillik adabiyotiSaralanmaganQoʻchqor NorqobilNasrHikoyalar\tAdabiy Shakllar


25 октябр 2021, Тошкент вақти: 17:57\nЕИ президентига кўра¸ еврозона қуласа¸ ЕИ ни ҳам айни тақдир кутмоқда.\nЕвропа иттифоқининг пул сиëсати бўйича мутасаддиси Оллие Рейнга кўра¸ Ирландия ҳукумати юзага келган инқироздан чиқиш ва банк тизимини қутқариш борасида иттифоқ ва Халқаро валюта жамғармаси миссияси билан яқиндан ишлашга тайëрлигини билдирган.\n- Бизнинг нуқтаи-назаримиздан қаралганда¸ бу ҳозирликлар лозим топилганда банк секторини реструктуризация қилишга қаратилган эҳтимолий дастур устидаги ишларнинг жонлангани белгиси сифатида кўринади¸ деди ЕИ нинг пул сиëсати бўйича мутассаддиси иттифоқ Молия вазирларининг сешанба куни Брюсселда ўтказилган йиғинидан сўнг.\nҲозирча Дублин ҳукумати Европа давлатларининг ўз банк тизимини қутқаришига муҳтож эмаслигини айтмоқда. Aммо Ирландия банкларининг йиғилиб қолган қарзларни тўлай олишига нисбатан ошиб бораëтган шубҳалар Ирландия облигациялари учун белгиланган процент ставкаларининг ниҳоятда ошиб кетишига сабаб бўлди.\nИрландия ҳукумати ҳозиргача мамлакатдаги учта банкни давлат ҳисобига ўтказди ва қутқаришга муҳтож бўлган банклар сони ортиб бораëтгани боис ҳукуматнинг ҳам бу жараëнни давом эттириши кутилмоқда. Шу кунгача ҳукумат банкларни қутқариш учун 45 миллиард евродан кўпроқ маблағ сарфлади ва бу Ирландиянинг 2010 йилги бюджет тақчиллиги ялпи ички маҳсулот ҳажмининг 32 фоизига етганини англатади.\nЕвропа иттифоқи¸ Европа Марказий банки ва Халқаро валюта жамғармаси вакилларининг ҳафта давомида Ирландия раҳбарияти билан музокараларни давом эттириши кутилмоқда.\nЕврозонага кирган 17 давлатдан иборат Еврогуруҳ раиси Жан-Клод Юнкернинг айтишича¸ иттифоқ раҳбарияти бундан кейин қўйиладиган қадамларнинг қандай бўлишини Ирландия ҳукумати белгилашини очиқ билдирганлар:\n- Ҳозирги вазият борасида бир қарорга келиш ва Европадан мадад сўраш-сўрамаслик Ирландия ҳукумати маъсулиятидадир. Агар улар ëрдам сўрагудек бўлса¸ Еврогуруҳ ва унга кирувчи 17 давлатнинг бари Ирландияга кўмак кўрсатишга тайëр¸ деди Жан-Клод Юнкер¸\nБритания Молия вазири Дэвид Осборн¸ лозим бўлган тақдирда Лондон ҳукуматининг Ирландияга ëрдам беришга ҳозирлигини билдирди ва Дублиннинг бюджет муаммолари гирдобидан чиқиши Британия миллий манфаатларига хизмат қилишини таъкидлади.\nИрландиядаги жорий вазият Грецияда юзага чиққан молиявий инқироздан сўнг Европа ҳудудида кузатилаëтган иккинчи йирик бўҳрон ва у евроҳудуд барқарорлигига жиддий таҳдид солмоқда.\nЕвропа ва халқаро молия тизимлари Греция иқтисоди қулашининг олдини олиш мақсадида Афина ҳукуматига олти ой муддат билан 110 миллиард долларлик қутқарув дастури тақдим этган эди.\nСешанба куни Австрия Молия вазири Жозеф Прол¸ Греция ҳукумати қутқарув дастури доирасида белгиланган мажбуриятларини бажармагани боис¸ Афинага берилиши белгиланган фавқулодда қарзнинг навбатдаги қисмини ажратиш кечиктирилишини билдирди.\nГрециядаги каби инқирознинг эндиликда Ирландияда кузатилаëтгани Испания ва Португалия каби молиявий бўҳрон ëқасида қолаëтган давлатларга қарз беришни ниҳоятда қимматлаштириб юборди.\nИнқироз кўламининг кенгайиб кетишидан чўчиëтган Европа Марказий банки Европа иттифоқидан бу жараëнни тўхтатиш учун тезликда ҳаракат қилишни сўрамоқда.\nСешанба куни қилган кескин баëнотида ЕИ президенти Ҳерман Ван Румпей¸ ҳозирги вазият иттифоқдаги барча давлатлардан ягона Европа пул бирлигига ўтишни тақозо қилаëтганини таъкидлади. Румпейга кўра¸ агар еврозона инқирозга учраса¸ Европа иттифоқи ҳам шаксиз инқирозга юз тутади ва иттифоқ сифатида омон қола олмайди.


Қайси давлат бир неча йилдан сўнг АҚШдан ҳам кучайиб кетади ва Хитойга яқинлашади? » Ўзбекистон янгиликлари – Zamin.uz\nҚайси давлат бир неча йилдан сўнг АҚШдан ҳам кучайиб кетади ва Хитойга яқинлашади?\n22 апрель 2017, 14:38\n2050 йилга келиб қайси давлат АҚШдан ҳам ўзиб кетади? Дунёдаги қайси иккинчи иқтисодиёт фақат Хитойдан орқада қолади? Politiken нашрининг Осиёдаги мухбири Клаус Томсен бу саволларга жавоб излаб кўришга қарор қилди. Қуйида унинг мақоласи таржима қилинган ҳолда тақдим этилади.\nОсиё ҳақида гапирадиган бўлсак, аксарият вазиятда Хитой ҳақида сўз юритамиз. Худди Осиёда бошқа давлат йўқдек. Шу билан бирга, Ҳиндистон бир неча йилдан сўнг аҳоли сони бўйича Хитойдан ҳам ўзиб кетади ва дунёдаги энг кўп инсон яшовчи давлатга айланади.\nЯқинда Хитойнинг техногиганти – Alibaba компанияси кейинги беш йил давомида Европа бозорини Американинг Amazon ва eBay каби компанияларидан тортиб олишини маълум қилди.\nБироқ, икки йирик савдо майдончалари ўртасидаги ҳал қилувчи кураш ҳозирнинг ўзидаёқ Ҳиндистонда бошланиб бўлди. Бундан келиб чиқадиган асосий хулоса шуки, компания агарда Ҳиндистон ва Осиёда энг йиригига айланмаса, келажакда катта муаммоларга дуч келиши аниқ.\nРақамлар вазият ҳақида аниқ тасаввур уйғотади. Ҳиндистон аҳолиси 1,2 миллиард кишига тенг. Таққослаш учун: ЕИнинг барча аҳолиси – атиги 510 миллион инсонни ташкил этади. Бунинг устига, шуни эсдан чиқариш керак эмаски, Ҳиндистон – бу фақатгина Ҳиндистон эмас. Қишлоқ жойлардаги инсонларнинг аксарияти ҳамон қашшоқликда умр кечирмоқда, ўрта синф эса кўпаймоқда – айниқса, катта шаҳарларда. Бу эса айни кунда миллионлаб ҳиндлар европаликлар каби истеъмол талабларига эга чиқмоқчи эканидан далолат.\nШунингдек, ривожланиш Ҳиндистонни дунёда еттинчи давлатига айлангани, ҳамда ўсиш суръати сақланиб қолаётганидан далолат беради. Ўтган ойда Mandag Morgen ҳафталик бюллетени PricewaterhouseCooper фирмаси томонидан яқинда ўтказилган тадқиқот натижаларини келтирди. Унга кўра, 2050 йилга келиб Хитой дунёдаги энг йирик иқтисодиётга айланади, ундан кейин эса Ҳиндистон жойлашади, АҚШ эса фақатгина учинчи ўринни эгаллайди.\nКенг кўламли инвестициялар\nЖаҳондаги энг йирик технологик компаниялар воқеалар бундай ривожланишини аввалдан кўра билишди, ҳамда айни дамда Ҳиндистон учун кураш тропик момақалдироқни эслатиб юборади. Wall Street Journal газетаси маълумотига кўра, Amazon Ҳиндистонда ўз позицияларини мустаҳкамлаш учун 34 миллиард крон сарфлашга яқин турибди. Шу билан бирга, Uber масалан, 6,8 миллиарддан кўпроқ сарфлайди. Буни Хитойнинг Alibaba компанияси Ҳиндистонда ўзига база сифатида ишлаши даркор бўлган компанияларга сўнгги икки йил давомида 4,8 миллиард крон сармоя киритгани билан боғлаш мумкин.\nБундан ташқари, Хитой технология компаниялари сўнгги йилларда Ҳиндистондаги стартап-фирмаларга жуда катта миқдорда сармоя киритишди. Америка технология компаниялари эса бу борада анча орқада.\nГарчи Ҳиндистон келажакда Хитой билан жаҳон иқтисодий суперлигасига кирса ҳам, бу икки давлатдаги вазият жуда кўплаб фарққа эга.\nҲиндистоннинг Хитойдан ажратиб турувчи энг муҳим жиҳат, бу нисбатан эркин ОАВга эга дунёдаги энг йирик демократиядир. Хитой раҳбарияти эса барча нарсани ўз қўлида мустаҳкам ушлаб туради ва танқидчиларига босим ўтказади.\nБалки, айнан Ҳиндистондаги демократия бу давлатга эътиборнинг камлиги билан боғлиқдир. Хитой раҳбарияти хатти-ҳаракати эса кўп ҳолатда музокаралар марказига айланади.\nҲиндистон бош вазири мамлакатга киритилаётган кўплаб сармояларга ижобий муносабатда, у 2014 йилда иқтисодий ривожланишни ваъда қилган ҳолда ҳокимият тепасига келган. Гарчи Ҳиндистонда ҳар йиллик ўсиш 6-7 фоизни ташкил этса ҳам, мамлакат ривожига жуда ёмон инфратузилма, коррупция ва кучли бюрократия халақит бермоқда, Моди эса уларни ҳал қилишга ваъда берганди.\nМоди бош вазир бўлишидан аввал Гужарат штатини бошқарган ҳамда у ерни Ҳиндистонда бизнес билан шуғулланиш учун энг қулай жойга айлантира олди. Айни дамда унинг мақсади – тарихга Ҳиндистонни модернизация қилган шахс сифатида киришдир.\nБироқ, Модида ўзига яраша қора соя ҳам бор. У аста-секин хавфли бўлиб бормоқда. Моди – ҳиндулар миллатчилик партияси бўлган «Бхарата жаната парти» партияси аъзо бўлиб, у ўз тарихи билан ўн йиллар муқаддам бошланган ҳаракатга бориб тақалади. Унинг мақсади – Ҳиндистонни индуизм давлатига айлантириш. Бугун эса, Ҳиндистон, ўз конституциясига кўра – дунёвий давлатдир.\nМоди йиллар давомида ҳуқуқ ҳимоячилари томонидан танқид қилиб келинади, сабаби ҳиндулар 2002 йилда унинг Гужарат штатида жуда кўплаб мусулмонларни қириб ташлашди. Ўша воқеаларда 2 мингга яқин инсон ҳалок бўлган, деб тахмин қилинади. Танқидчиларнинг фикрича, Моди қирғинни тўхтатиш учун ҳеч нарса қилмаган, бунинг устига бу ишни қилганларни бирон марта бўлса ҳам қоралаб чиқмади. АҚШ эса Моди бош вазир бўлгунига қадар, унга виза беришдан бош тортиб келган.\nМоди бош вазир бўлганидан сўнг ҳам, ўз мамлакатида диний кескинлик даражасини пасайтириш учун ҳеч нарса қилмади. Аксинча, сўнгги йилларда ҳинду миллатчилари томонидан ўзини-ўзи мудофаа қилиш гуруҳлари сони кўпайди, хусусан, улар ўтган ҳафтада ҳам мусулмонларга ҳужум қилиб, уларни ўлдиришди. Улар мусулмонларни сигирларни ўлдиришда айблашди, сигирлар эса – ҳиндуларнинг муқаддас жонивори саналади. Моди бу қотилликлар борасида ҳеч нарса демади, гарчи бу ҳолатлар ҳақида ҳинд матбуоти, ижтимоий тармоқларда кўп ёзилган бўлса ҳам.\nАксинча, Моди ўтган ойда партияси Уттар-Прадеш штатидаги маҳаллий сайловларда ғалаба қозонгач, кескинлик ортишига туртки берди. Бу штат ўзининг 200 миллионлик аҳолиси билан Бразилияга ҳам тенглашиши мумкин. Моди сайловлардан сўнг ҳинду Йоги Адитьянатхни штат раҳбари этиб тайинлади. У эса мусулмонларга қарши қаратилган “қайноқ” нутқлари билан "машҳур". Дарвоқеа, Уттар-Прадеш штатида мусулмонлар аҳолининг 20 фоизини ташкил этади.\nХусусан, Йоги Адитьянатх ҳиндуларни бир ҳинду ўлдирилса, ўн нафар мусулмонни ўлдиришга чақирди. Wall Street Journal маълумотига кўра, унга нисбатан диний адоватни келтириб чиқаргани учун сон-саноқсиз жиноий ишлар очилган.\nCarnegie Endowment for International Peace таҳлилий маркази ходими Милан Вайшнавнинг The Guardian газетасига ўтган ойда берган интервьюсида маълум қилишича, бу тайинлов Модига нисбатан салбий муносабатни янада кучайтиради.\n«Унинг лойиҳалари ривожланишми ёки ҳиндулар миллатчилигими. Шу тайинлов, бу ерда “ёки...ёки” деб гапириб бўлмаслигини кўрсатди. У иккиюзламачи. Бир Моди – иқтисодиётни ўзгартирмоқчи бўлган йирик шахс, бошқаси эса - миллатчи», - дея маълум қилган у.\nАгарда диний кескинлик янада кўпайса, бу нафақат Ҳиндистоннинг азалий рақибларидан бири бўлган қўшни давлат – Покистон билан муносабатларни янада ёмонлаштиради, балки Малайзия ва Индонезия каби минтақадаги бошқа мусулмон давлатларга ҳам таъсир кўрсатиши аниқ. Улар сўнгги пайтларда Мьянмада мусулмонларни таъқиб этиш ҳолатларга жуда жиддийлик билан муносабат билдиришмоқда.\nХуллас, Ҳиндистон жаҳон иқтисодиётининг муҳим қисмига айланиб бораётгани, унга маблағ киритмоқчи бўлган сармоядорлар эса навбат кутиб тургани инобатга олинса, бу бутун жаҳон учун кутилмаган оқибатларга олиб келиши мумкин.\nЯнгиликлар » Дунё » Қайси давлат бир неча йилдан сўнг АҚШдан ҳам кучайиб кетади ва Хитойга яқинлашади?


28.12.2020 13:14 0 2012\nКонсерваланган кўк нўхат ҳеч бўлмаганда йилда бир марта (Янги йил) салатлар таркибида дастурхонга тортилади. Мазали ва тўйимли, саломатлик учун кони фойда.\nКонсерваланган кўк нўхатнинг гўзалликка нима дахли бўлиши мумкин? Ҳамма гап унинг таркибида организмни ҳужайралар миқёсида тозалай олувчи, токсин ва аллергенларни йўқотувчи антиоксидантлар кўплигида экан. Ушбу маҳсулотни мунтазам истеъмол қилиб юрганларга тери, соч ва тирноқлардаги муаммолар кўпинча бегона.\nтавсия кўк нўхат\nМаслаҳат 27/02, 20:33


«Менинг ишимни қайси суд кўради ўзи?». Фуқаро судма-суд сарсон\nЖамият 11:00 / 09.01.2019 48741\nФуқаролик жамиятининг асосий мезонларидан бири, судлар адолатни таъминлашидир. Ҳуқуқингиз бузилдими? Марҳамат, судга мурожаат қилинг. Қўрқмасдан, кўнглингизда заррача шубҳасиз. Фуқароларнинг ишончи қачон шу нуқтага етганда билингки, қонун устуворлиги ҳар жабҳада ўз сўзини баралла айтмоқда.\nТаҳририятимизга келган навбатдаги мурожаат мазмунини тинглаб ёқамизни ушладик. Бир фуқаро ўз даъвоси билан судга мурожаат этган. Аммо, судларнинг ҳам тури кўпда, яъни фуқаролик, жиноят, иқтисодий, ҳарбий ва маъмурий судлар. Бу фуқаронинг иши энди қай бирига тўғри келса? Шу масала муаммога айланган. Айтайлик, бир фуқаро бошқа фуқарони ҳақорат қилса, аввал бу иш маъмурий суд томонидан, сўнгра белгиланган муддат ичида такроран бу қилмиш содир этилса, жиноий ҳаракат саналиб жиноят судида кўриб чиқилади.\nМурожаатчи 2014 йилнинг октябрига қадар Ички ишлар Қоровул қўшинлари Бош бошқармасига қарашли ҳарбий қисмда контракт асосида ишлаб келган. Ўша йилнинг 25 август куни хизмат текшируви ўтказилган.\nМурожаатчи ишни кўриб чиқишдаги муддатлар масаласида шикоят қилган.\n1) хизмат текширувидан 15 кун ўтиб текширув хулосаси тузилган;\n2) 37-кун ходимнинг меҳнат шартномаси бекор қилинган.\nБу билан Меҳнат Кодексининг 101-моддаси, 4-қисми қоидалари бузилган, яъни белгиланган муддатлар ўтиб кетган, дея арз қилган.\nМеҳнат кодексининг 182-моддасига кўра, интизомий жазога тортиш учун хатти-ҳаракат аниқлангандан кейин бир ой ичида қўлланилиши лозим, деб белгиланган. Мурожаатчи ушбу важлар билан судга арз қилиб ўз ҳуқуқларини тикламоқчи бўлган. Аммо, буёғи у ўйлаганчалик осон бўлса қанийди...\nСудлар остонасидаги мавҳумлик\nАввалига ҳарбий қисмда ишлаб бўшатилгани сабабли ҳарбий судга мурожаат қилади. Тошкент ҳарбий суд раиси ўзининг жавоб хатида ҳарбий судлар қандай ишларни кўриши ҳақида тушунтириш бериб ўтади. Яъни, «Судлар тўғрисида»ги Қонуннинг 41-моддасига кўра, Ўзбекистон Республикаси Мудофаа вазирлигининг, Миллий хавфсизлик хизматининг, Фавқулодда вазиятлар вазирлигининг, Ички ишлар вазирлиги қўшинларининг ва қонун ҳужжатларига мувофиқ ташкил этиладиган бошқа ҳарбий тузилмаларнинг ҳарбий хизматчилари, шунингдек, ўқув йиғинларида бўлган вақтда ҳарбий хизматга мажбурлар томонидан содир этилган жиноятлар тўғрисидаги ишларни;\nалоҳида ҳолатларга кўра, судлар фаолият кўрсатмаётган жойларда барча фуқаролик ва жиноят ишларини;\nШунингдек, «Ҳарбий судлар фаолиятини ташкил этиш тўғрисида» НИЗОМнинг 4-қисми б-бандига кўра, ҳарбий қисмлар, қўшилмалар ва бирлашмалар, ҳарбий бошқарув органларининг қўмондонлигига нисбатан ҳарбий хизматчиларнинг даъволари бўйича фуқаролик ишларини ва ҳарбий бошқарув органлари ҳамда ҳарбий мансабдор шахсларнинг ҳарбий хизматчиларнинг ҳуқуқ ва эркинликларини бузувчи хатти-ҳаракатлари (қарорлари) устидан шикоятларни умумий юрисдикция судлари томонидан кўрилиши белгиланган. Умумий юрисдикция - жиноий, фуқаролик ёки маъмурий судлар.\nУшбу қонун нормалари асос сифатида кўрсатилиб, умумий юрисдикция судларидан маъмурий судга мурожаат қилиш тавсия қилинади.\nШикоятчи маъмурий суд бўлса маъмурий судда деб олдинга интилишда давом этади. 2018 йил 30 ноябрь санасида маъмурий суднинг ҳам ажримини олади. Бу сафарги ажрим ҳам мазмунан олдингилардан ҳеч фарқ қилмасди. Унга кўра, Фуқаролик процессуал-кодексининг 26-моддаси 1-қисмига кўра, фуқаролик, оила, меҳнат, уй-жой, ер тўғрисидаги ва бошқа муносабатлардан юзага келадиган муносабатлар фуқаролик ишларида кўриб чиқилади, деб белгиланган. Шу қонун нормаси асосида иш бўйича яна фуқаролик судига даъво киритиш тавсия қилинади ва рад этилади.\nШундан сўнг, шикоятчи ўз даъво дастурларини кўтариб фуқаролик суди томон йўл олади. Халқ фуқаролик судини ишдан ҳайдалган ходимни ишга тиклаш, бузилган ҳуқуқларни тиклаб адолат ўрнатувчи даргоҳ деб билади. Шу сабабли, умид билан фуқаролик судига борганда фуқаролик ишлари бўйича Тошкент шаҳар Миробод туманлараро суди томонидан «Фуқароларнинг ҳуқуқлари ва эркинликларини бузадиган хатти-ҳаракатлар ва қарорлар устидан шикоят қилиш тўғрисида»ги Қонуннинг 1-моддаси келтирилган. Яъни, ҳар бир фуқаро давлат органлари, корхоналар, муассасалар, ташкилотлар, жамоат бирлашмалари, фуқароларнинг ўзини-ўзи бошқариш органлари ёки мансабдор шахсларнинг ғайриқонуний хатти-ҳаракатлари билан ўз ҳуқуқ ва эркинликлари бузилган деб ҳисобласа, оммавий-ҳуқуқий муносабатлардан келиб чиқиб маъмурий судга тааллуқли деб ҳисоблаган.\nЖамиятда қонунларга риоя этиш механизми қачон ўз-ўзидан ишлайди? Қачонки, судлар фаолияти тартибга солинса. Президент Мирзиёевнинг 2017 йил 22 декабрдаги Олий Мажлисга Мурожаатномасида судлар фаолияти ҳақида қуйидагича фикр билдирган эди: «Судлар ҳали-ҳамон адолат қарор топадиган масканга айланмади. Халқ судлардан норози. Ҳаммаси эски тос, эски ҳаммом. Бу соҳадаги ислоҳотларни қатъий ва изчил давом эттирамиз. Суд ва ҳуқуқни муҳофаза қилувчи идораларга халқнинг ўзи баҳо беради. Уларга бўладиган қатъий талаб халқнинг ҳуқуқ ва манфаатларини ҳимоя қилишдир».\nАгар процессуал қонунчиликдаги бу турдаги тушунмовчиликларга аниқ ечим берилса, фуқароларимиз томонидан судларга ишонч янада ошган бўлармиди?..


Туркманлар текин газ, электр ва сувсиз қоладими? - BBC News O'zbek\nТуркманлар текин газ, электр ва сувсиз қоладими?\nТуркманистон Президенти Гурбангули Бердимуҳаммедов мамлакат аҳолисига бериладиган ижтимоий имтиёзларнинг босқичма-босқич бекор қилинишига чақирди. Бу ҳақида давлат раҳбарининг матбуот хизмати хабар тарқатди.\nТуркманистонда аҳоли газ, электр қуввати ва сувдан чексиз ва бепул фойдаланади.\nЙилнинг илк беш ойи натижаларига бағишланган мажлисда гапира туриб жаноб Бердимуҳаммедов аҳоли турмушини енгиллаштириш йўлида мустақилликнинг илк йилларида қабул қилинган қонунларнинг аста-аста ўзгартиришни бошлаш кераклигини урғулади.\n"Бугунги кунда халқимизнинг турмуш даражаси жуда юқори, бу имтиёзлар эса бозор иқтисодига ўтиш жараёнида қийинчиликлар туғдиряпти", - деб айтди президент.\nТуркманистон раҳбари қачон бу имтиёзлар бекор қилинишига аниқлик киритмади.\nМустақил Туркманистоннинг илк президенти - Сапармурат Ниёзов "Туркманбоши" ойлар, кўчалар, шаҳарлар ва иншоотлар номини ўзи ва ота-онаси исмига ўзгартириш билан бирга туркман халқи кўплаб хизматлардан бепул фойдаланишини таъминлаганди.\nБердимуҳаммедов жаноблари ўтган апрель ойида ҳам кўплаб коммунал имтиёзлар ўзларини оқламаётганини айтган.\n"Бу омил қўшимча бюджет заҳираларининг сарфланишига етакламоқда", - деган эди у.


30 август, 2018, 18:50\nБолалар футболи бўйича 5та ёш тоифасида ҳар йили ўтказиладиган Республика мусобақасига бундан буён Ўзбекистон футбол ассоциацияси ҳомийлик қилиши ҳақида хабар берган эдик.\nЎзбекистон ёшлар ва ўсмирлар терма жамоалари учун селекция ишларини сифатли олиб бориш мақсадида, 2001 ва 2005 йилларда таваллуд топган футболчилар ўртасидаги навбатдаги Республика мусобақасига жорий йилнинг 15 сентябрь куни старт берилади. Ушбу мусобақада Ассоциация энг сара футболчиларни иштирокини таъминлаб, энг яхши футболчиларни саралаб олиш имкониятига эга бўлади.\nМусобақа давомида футболчининг ёши кичрайтирилгани тўғрисидаги маълумот аниқланадиган бўлса, шу иш билан шуғулланган мураббий ва мазкур ишни тепасида бўлган ходимлар ҳақида махсус идорага хабар берилади.\nҚуйида Республика мусобақалари ташкил этиладиган саналар билан танишишингиз мумкин:\n- 2001 йилда туғилган футболчилар ўртасида – 15-20 сентябрь;\n- 2002 йилда туғилган футболчилар ўртасида – 25-30 сентябрь;\n- 2003 йилда туғилган футболчилар ўртасида – 20-25 октябрь;\n- 2004 йилда туғилган футболчилар ўртасида – 8-13 октябрь;\n- 2005 йилда туғилган футболчилар ўртасида – 5-10 ноябрь.


Мавсумни уюшқоқлик билан ўтказайлик...\nМавсумни уюшқоқлик билан ўтказайлик\nЎЗБЕКИСТОН ФЕРМЕР, ДЕҲҚОН ХЎЖАЛИКЛАРИ ВА ТОМОРҚА ЕР ЭГАЛАРИ КЕНГАШИНИНГ МУРОЖААТИ\nЙил давомида пахта етиштириш бўйича қилган машаққатли ва шарафли меҳнатингиз ҳисобига далаларимизда мўл ҳосил яратилди. Бугун пахтазорларга боқар эканмиз, ғўза майдонларининг яшил тусдан оқликка бурканиб, гўёки товланиб, ўз жозибаси билан ҳаммамизни далага чорлаётганига гувоҳ бўламиз.\nПрезидентимизнинг “Пахта хом ашёси ва бошоқли дон етиштиришни молиялаштириш тизимини тубдан такомиллаштириш чора-тадбирлари тўғрисида”ги қарори сиз, миришкор фермерларнинг ишга бўлган муносабатингизни тубдан ўзгартирди. Хусусан, пахта харид нархлари ўтган йиллардагига нисбатан қарийб икки баробар оширилиши, ушбу маҳсулотларни етиштирувчи фермер хўжаликларининг хизмат кўрсатувчи ташкилотлар, бюджет ва давлат мақсадли жамғармалари олдидаги қарзларини тўлаш муддати ҳисобланган пеня ва жарималар ҳисобдан чиқарилгани ҳолда, 3 йил муддатга узайтирилиши иқтисодий манфаатдорликни янада юксалтиради.\nДавлатимиз раҳбарининг биз, фермерларга беқиёс ғамхўрлиги, камтарона меҳнатимизга юксак эътибори қалбимизга олам-олам қувонч бағишлаши билан бирга, зиммамизга улкан масъулият ҳам юклашини унутмаслигимиз лозим!\nСизу бизнинг вазифамиз эса ана шу тиғиз мавсумда бутун меҳримизни даламизга бериб, ҳар бир чаноқдаги пахтани нест-нобуд қилмасдан териб олишдир. Бунинг учун қуйидагиларга жиддий эътибор қаратиш зарур:\nбиринчидан, яратилган ҳосилни увол қилмасдан, ёғин-сочинли кунларга қолдирмасдан териб олиш олиш учун уюшқоқлик билан барча ишчиларингизни пахта теримига тўлиқ сафарбар қилинг;\nиккинчидан, теримчилар ва ҳашарчиларга далада пахта териши учун барча шарт-шароитни яратиб беринг;\nучинчидан, теримчиларнинг пахтани тоза ҳамда бир чаноқ қилмасдан теришига эътибор қаратиб, бунинг натижасида ҳосилдорликни 5 — 7 центнерга оширишга эришинг;\nтўртинчидан, 18 ёшга тўлмаган ёшларни теримга жалб қилманг, мажбурий меҳнатга йўл қўйманг;\nбешинчидан, теримчиларнинг терим пули ўз вақтида берилишини ташкил этинг.\nҲиммати баланд миришкор фермерлар!\nЗиммамизга олган мажбуриятни бажаришимиз шарт эканини доимо ёдда сақланг. Хирмонга тўкиладиган ҳар мисқол пахта ушбу эзгу мақсад йўлида ташланган муҳим қадамдир.\nБу йил шартномадан ортиқча топширган ҳар бир килограмм пахта учун қўшимча 15 фоиз устама ҳақ олишингизни унутманг!\n2019 йилдан бошлаб Ўзбекистоннинг пахтаси, ўзбек диёрида тўлиқ қайта ишланиши давлатимиз иқтисодиётида, халқимиз фаровонлигида қанчалик ўрин тутишини юракдан ҳис этайлик. Зеро, шу муқаддасзаминда туғилиб, ўзини шу юрт фуқароси деб билгувчи ҳар бир инсон давлати, халқи, уни не-не умидлар билан тарбиялаб, вояга етказган жамият олдидаги фарзандлик бурчини адо этиши керак.\n18 ёшга тўлганмисиз? Вақтинча ишсизмисиз? Ёки асосий иш вақтингиздан ташқари бўш вақтингиз борми? Унда қўшимча даромад олиш учун айни фурсатни қўлдан бой берманг. Бугун минглаб кўнгилли фуқароларимиз каби сиз ҳам пахта йиғим-теримида қатнашиш учун ўзингиз истиқомат қилаётган ҳудуддаги Бандликка кўмаклашиш марказлари ҳамда туман фермер, деҳқон хўжаликлари кенгашига мурожаат қилиб, ташкил этилган отрядларга қўшилинг!\nБу йилги пахта йиғим-терими мавсумида қатнашиш истагидаги юртдошларимизнинг сони соат сайин кўпаймоқда. Сиз ҳам улар сафида бўлинг.\nПрезидентимиз ташаббусига кўра, бу йил теримчилар билан пахта майдонининг ўзида кунлик ёки ҳар беш кунлик ҳисоб-китоб қилиниши дала меҳнаткашлари учун яратиб берилган қулайликлардан биридир.\nПахта хом ашёсининг кўлда терилган бир килограмми учун биринчи босқич — контрактация шартномаси мажбурияти 60 фоизгача бажарилгунга қадар 650 сўм, иккинчи босқич — 60 фоиздан 80 фоизгача 850 сўм, учинчи босқич — 80 фоиздан ортганда 1000 сўмдан ҳақ тўланади. Бу борада Вазирлар Маҳкамасининг яқинда қабул қилинган тегишли қарорида аниқ вазифалар белгилаб берилган.\nТеримга жалб қилинадиган сиздек ҳашарчилар учун шийпонлар ва ётоқхоналар ҳозирланиб, уларда зарур шарт-шароитлар яратилди. Чунки бу йил бир кунлик ҳашарчиларни далама-дала олиб бориб келишга йўл қўйилмайди. Улар белгиланган ётоқхоналарда ётиб, теримда иштирок этадилар.\nЖорий йилги пахта йиғим-терим мавсумида янги тизим яратилди. Уюшмаган, вақтинча банд бўлмаган ва ўз хоҳиши билан пахта теришга чоғланган, меҳнатга лаёқатли маҳалладош ва қишлоқдошларимизнинг 80 — 100 нафарини бирлаштириб, отряд шаклида теримни ташкил этган фаол фуқаролар меҳнати муносиб рағбатлантирилади.\nЖорий йилги отрядларни шакллантириш тизими ҳам мавсумни муваффақиятли тугаллаш имкониятини беради, деган умиддамиз.\nМавсум давомида туман Бандликка кўмаклашиш марказлари томонидан 80 тонна пахта терган отряд раҳбарларига 1 миллион сўмдан, 80 тоннадан ошган ҳар бир тоннасига 50 минг сўмдан меҳнат ҳақи тўланиб,туман фермер, деҳқон хўжаликлари ва томорқа ер эгалари кенгаши ўртасидаги шартнома асосида вақтинча бандлиги таъминланади.\nОтряд раҳбарларини танлашда фидойи, тажрибали, қишлоқ хўжалиги соҳасини яхши тушунадиган, виждонли ҳамда ортидан одамларни эргаштира оладиган фаол фуқаролар таркибини шакллантиришга алоҳида эътибор қаратилди.\nАзиз нуронийлар, фахрийлар, маҳалла фаоллари!\nХалқимизда кексаларни ҳурмат қилиш, ўгитларига амал қилиш, улар бошлаган ишни давом эттириш қон-қонимизга сингиб, миллий қадриятга айланган. Шундай экан, бугун сизларнинг ҳар бир ҳаракатингиз, қимматли маслаҳатингиз, дуоларингиз, ташаббускорлигингиз бизга куч-қувват бағишлайди. Чунки ўзбек халқи азалдан меҳр-оқибатлилиги, меҳнаткашлиги, бунёдкорлиги, ориятли ва фидойилиги билан танилган.\nЕтиштирилган пахтани қисқа муддатларда йиғиштириб олишдек масъулиятли мавсумда билагида кучи, белида қуввати бор, вақтинча ишсиз ҳар бир фуқаро фаол қатнашишини тарғиб қиламиз.\nАзиз маҳалла фуқаролар йиғинлари раислари ва фаоллари!\nЮртбошимиз қишлоқ ва маҳаллаларни обод қилишга, уларнинг обрў-эътибори ҳамда нуфузини оширишга алоҳида аҳамият қаратмоқда. Мамлакатимизда 2018 йилнинг ўзида 200 дан зиёд қишлоқлар “Обод қишлоқ” дастурига киритилган, уларнинг обод ва кўркам қиёфа касб этиши учун қанча маблағ зарур бўлса, давлатимиз томонидан шунчаажратилмоқда.\nЮртбошимизнинг ғамхўрлигига жавобан, сизлар меҳнатга лаёқатли маҳалла аҳлининг теримда уюшқоқлигини таъминлашда алоҳида жонбозлик кўрсатишингизга ишонамиз.\nҚишлоқда фермерлар мулкчиликнинг янги шакли сифатида мустаҳкам ўрин эгаллаётир. Бугун улар билан ҳамнафас, ҳамқадам деҳқончиликка бош-қош бўлишингизнинг аҳамияти жуда каттадир.\nУшбу мурожаатноманинг моҳияти ва аҳамиятини тушунтиришда сизнинг бой ҳаётий тажриба ва ташкилотчилик қобилиятингиз борлигини яхши биламиз. Шунинг учун ҳам сизлар ана шу салоҳиятингизни ишга солиб, ўзгарувчан об-ҳаво шароитида теримчиларни, айниқса, ихтиёрий теримчиларни йиғим-теримга жалб этишда барчамизга ҳамкор, ҳамфикр ва елкадош бўласиз, деган умиддамиз.\nПахта йиғим-терими мавсумида шундай ишчан ва кўтаринки кайфият уйғота олайликки, токи ҳар бир юртдошимиз астойдил, чин дилдан жонбозлик кўрсатсин. Пахтакор фермерлар зиммасидаги юкни кўтаришга камарбаста бўлиш, уларнинг машаққатли меҳнати эвазига яратилган муҳим саноат хом ашёсини сифатли йиғиштириб олиш орқали деҳқоннинг зафаридан фахрланиш, ғурурланиш ҳисси юрагингизда жўш урсин!\nБарчангизни мавсумда фаол иштирок этиб, иқтисодиётимизни юксалтириш, она юртимизнинг янада кўркам ва ободлиги учун муносиб ҳисса қўшиш, пахта йиғим-теримида жасорат кўрсатишга даъват этамиз!\nЎЗБЕКИСТОНФЕРМЕР, ДЕҲҚОН ХЎЖАЛИКЛАРИ ВА ТОМОРҚА ЕР ЭГАЛАРИ КЕНГАШИ.\nСегодня : 2010


Бош эгиб таъзимдамиз, азиз Устозлар! / Olamsport.com\n01 окт 06:00\nБош эгиб таъзимдамиз, азиз Устозлар!\nТеглар : Байрам табриги1 октябрьМураббийлар\nФурсатдан фойдаланиб, бугунги байрам билан устозларимизни, ўқитувчи ва мураббийларни сайтимиз ижодкорлари ҳамда ўқувчилари номидан чин қалбдан муборакбод этамиз. Барчаларига ҳурмат-эҳтиром ва самимий тилакларимизни изҳор қиламиз. Барча устоз ва мураббийларга бошимиз ерга теккунича таъзимдамиз!\nШогирдлар бахтига ҳамиша соғ ва омон бўлинг, азиз устозлар!\nАфсонавий Алонсо "Формула-1"га қайтиши мумкин 0\nРасман: Формула-1 қайтмоқда 0\nФормула-1. Мавсумнинг илк пойгаси Австрияда бўлади 0


19:31 / 09.12.2015\nЯпония ҳукумати Гинован шаҳридаги Футэмма Америка ҳарбий базаси ўрнида Диснейлендга ўхшаш аттракционлар паркини очиш ташаббуси билан чиқмоқда.\n“Буйруқ шаҳар маъмуриятидан келиб тушди”, деди Токиода ўтган матбуот-анжуманда Вазирлар маҳкамаси бош котиби Ёсихидэ Суга.\nБугунда мавжуд режага мувофиқ, АҚШ ҳарбий базаси 2019 йилнинг февраль ойига бориб ёпилиши лозим. Бунинг учун базани бошқа жойга кўчириш талаб этилади.\nЁсихиде Суга шаҳар мэри Ацуси Сакимойон билан учрашувда ҳукумат ташаббусини тўлиқ қўллаб-қувватлашини билдирди ва мэрни Oriental Land Co. Ltd. компанияси раҳбари билан таништирди. Компания Disney Company лицензиясига эга бўлиб, Токиодаги Диснейленд, ҳамда Tokyo Disney Sea парклари бошқаруви учун жавоб беради.\nSputnik.ru хабарига кўра, маҳаллий аҳоли Америка базасининг кўчирилишига норозилик билдирмоқда. Сабаби, шундай бўлган тақдирда, 157 гектарга яқин денгиз йўлига тупроқ тўкишга тўғри келади. Бу эса маржон рифларига тузатиб бўлмас зиён етиши мумкин.


Қуёш тутилиши Калифорнияга энергетик коллапс билан хавф солмоқда\n19:40 / 21.08.2017\nАҚШнинг Калифорния штати 21 августдаги қуёш тутилиши сабабли 2500 МВт энергиядан маҳрум бўлади. Бу энергия эса 1,5 млн уйни электр энергия билан таъминлашга етган бўларди. Бу ҳақда Financial Times хабар бермоқда.\nШтатда энергия етишмаслиги 3 соат давомида сезилади. Калифорнияда электр энергиянинг 40 фоизи тикланувчи энергия манбалари ҳисобига ишлаб чиқарилади.\nҚуёш тутилиши эса электр тармоқлари ходимлари учун ўзига хос чақириқ бўлади, чунки қуёш энергияси келишининг камайиши ва кўпайиши кескин юз беради. Қуёш тутилиши вақтида штатда катта ҳажмда гидроэлектростанция ва табиий газ қўллашга тўғри келади. Шу муносабат билан штат раҳбарияти аҳолидан қуёш тутилиши вақтида электр тармоқларга юклама камроқ тушиши мақсадида унча зарурат бўлмаган электр асбобларни ўчириб туришни илтимос қилган.\nҲукумат режаларига кўра, 2045 йилга келиб Калифорниядаги бутун электр энергия 100 фоизга тикланувчи манбалар ҳисобига ишлаб чиқарилади.\n21 августда 1918 йилдан кейинги энг узоқ давом этувчи қуёш тутилиши бўлиб ўтади. Ушбу табиий ҳодиса фақатгина АҚШ ҳудудидан кўринади. Шу сабабли бу тутилиш “Буюк америкача тутилиш” деб ҳам аталмоқда. Бу ноёб табиат мўжизаси вақтида Қуёш 2 дақиқа 40 сонияга буткул Ой билан тўсилади.\nКалифорния электр энергия қуёш тутилиши\nTesla ўз электрофураларида юклар жўната бошлади\nАмерикалик жуфтлик 13 фарзандини занжирбанд ҳолда ушлаб турган\nКалифорния тарихидаги энг йирик ёнғиннинг тарқалиши тўхтатилди


Россия Европага темир-терсак билан “зарба” берди - 04.12.2021, Sputnik Ўзбекистон\nРоссия Европага темир-терсак билан “зарба” берди\nЖаҳон бозорида қора металломга талаб кескин ошди. Россия, ички истеъмолчиларни ҳимоя қилиш учун ушбу хом-ашё экспортини чеклашга ҳаракат қилаётган бир вақтда... 04.12.2021, Sputnik Ўзбекистон\nТОШКЕНТ, 4 дек - Sputnik. Ушбу ҳафтада Россия ҳукумати қора метал ломи учун экспорт пошлинасини тоннасига 70 евродан 100 еврогача кўтарди. Янги ставка 2022 йилнинг 1 январидан кучга киради. Божнинг бундай даражаси ушбу хом-ашё турини Россиядан олиб чиқишни деярли таъқиқлаб қўяди. РИА Новост мақоласига асосан.Қизиғи шундаки, қора металлом экспортини чеклаш ғояси Россияда ҳам Европада ҳам бир вақтда пайдо бўлди, лекин россиялик мулозимлар узи тезроқ қонунга айлантиришди. Европада ҳам ана шундай қонун яқин вақт ичида қабул қилинишига шубҳа қилмаса ҳам бўлади. Сабаб – қора металломга жаҳон бозорида талаб кескин ошган ва ушбу хом ашё учун кураш бошланмоқда.Фойдаланилган қора металл кимга зарур ?WorldSteel хабарига кўра 2020 йилда Европа металлургиясида электр ёрдамида металл эритадиган заводлар улуши Туркияда - 69%, ЕИда— 42%, Россияда — 32% ва Украинада — 5,5%ни ташкил қилди. Уларнинг 95% хом-ашё сифатида фойдаланилган қора металлдан фойдаланади.Маълумот учун, металл эритишнинг бошқа услублари учун ҳом ашё қандай бўлиши катта аҳамиятга эга эмас, лекин барибир керак. Электр ёрдамида металл эритганда 1 тонна пўлат олиш учун 1,1 тонна қора металлом керак бўлса, мартен печлари орқали пўлат олганда 0,4, - 0,5 тонна, конвертер ёрдамида – 0,2 – 0,25 тонна қора металлом керак бўлади.Иккинчидан, пўлат ишлаб чиқаришда қазилма хом ашёдан кўра қора металлдан фойдаланган афзалроқ, чунки унга камроқ ишлов бериш жараёнларидан ўтиш керак бўлади.Ва учинчидан, ўтган йил охирида ва ушбу йил бошида жаҳон бозорида темир рудасига бўлган талаб кескин ошиб кетди (3-4 баравар). Сабабалардан бири – Бразилияда ковид туфайли қазиб олишнинг кескин камайиши бўлди.Тўртинчидан, умумжаҳон “карбон васвасаси” ҳам бунга ўз ҳиссасини қўшди. Янги руда қазиб олгандан кўра, мавжуд металломни қайта ишлаш, албатта, СО2 чиқиндиларини бир неча бор камайтиради ва Европа ва бошқа давлатларда киритилаётган “углерод солиғи” — корхоналарни айнан шундай металлга ўтишга иқтисодий томондан мажбурлайди.Ички сабаблар Россия иқтисодий ривожланиш вазири Владимир Ильичев ушбу вазиятни қуйидагича баҳолади.“Ушбу чора биринчи навбатда ички бозорни хом-ашё билан таъминлашга ва нархлар ошишини олдини олишга қаратилган. Шу билан бирга лом экспортчилари ва соҳада иш ўринларини сақлаб қолишни ҳам назарда тутади”, - деди вазир ўринбосари.Россия ички бозорида қора металл нархи тоннасига 400 долларни (29,5 минг рубл) ташкил қилади. Европа ва Россиянинг энг йирик лом импортёри Туркия бозорида ушбу металл нархи 500 долларга чиқди. Бундай вазиятда 100 евролик пошлина металломни ички истеъмолчиларга етказиб бериш учун хизмат қилади.Европа Иттифоқи бўлса, қора металлом экспортида бошқа йўл билан бормоқда. Еврокомиссия WSR номли ҳужжат ишлаб чиққан. Дастлабки босқичда улар қора металлни Европадан олиб чиқишни бутунлай таъқиқлаб қўйишмоқчи бўлишди, лекин кейинчалик фақат ОЭСР давлатларига олиб чиқишни таъқиқлашди. Аниқроғи бир талай маъмурий тўсиқлар ўрнатишди. Ушбу таъқиқ асосан Ҳиндистон, Покистан, Миср, Малайзия, Индонезия, Хитой ва Россияга таалуқли бўлади.Айтиш жоизки Россия 2020 йилда 4 миллионтонналом экспорт қилди. Ваҳоланки экспорт учун 26,4 миллион тонна лом тайёрлаб қўйилган эди.Украина ҳаммадан биринчиУмумжаҳон миқёсда қора металлом яққол дефицити кузатилаётган бир вақта Украинадан ушбу камёб хом-ашё экспорти 15 баробар (!) ўсди ва 500 минг тоннани ташкил қилди. Ушбу металлнинг 90% Туркияга етказиб берилди. Украиналик металлурглар буни чеклашни сўраб ўз ҳукуматларига бир неча бор мурожаат қилишларига қарамасдан ҳукумат - жим.Россия ва ЕКнинг сўнгги қарорлари Туркияни Украинадан янада кўпроқ қора металлом сотиб олишга мажбурлайди. Бу эса Украинани, қора металлар саноатини мутлақ таназзулга олиб келиши мумкин.Юқорида санаб ўтилган қатор ва жиддий таъсирга эга омиллар туфайли жаҳонда қора металлургия бозори қайта тақсимланиш жараёни бошланган. Украина, ўз раҳбарларининг ақлсизлиги туфайли, янги тузилаётган қора металлургия бозорининг биринчи қурбони бўлиши мумкин. Биринчи, лекин охиргиси эмас.\nроссия, металлургия, металлом\n22:55 04.12.2021 (янгиланди: 23:01 04.12.2021)\n© Sputnik / Владимир ВяткинБаржа с грузом металлома\nЖаҳон бозорида қора металломга талаб кескин ошди. Россия, ички истеъмолчиларни ҳимоя қилиш учун ушбу хом-ашё экспортини чеклашга ҳаракат қилаётган бир вақтда Украина унинг экспортини 15 бараварга оширди. Бунинг оқибати қандай бўлиши мумкин?\nТОШКЕНТ, 4 дек - Sputnik. Ушбу ҳафтада Россия ҳукумати қора метал ломи учун экспорт пошлинасини тоннасига 70 евродан 100 еврогача кўтарди. Янги ставка 2022 йилнинг 1 январидан кучга киради. Божнинг бундай даражаси ушбу хом-ашё турини Россиядан олиб чиқишни деярли таъқиқлаб қўяди. РИА Новост мақоласига асосан.\nҚизиғи шундаки, қора металлом экспортини чеклаш ғояси Россияда ҳам Европада ҳам бир вақтда пайдо бўлди, лекин россиялик мулозимлар узи тезроқ қонунга айлантиришди. Европада ҳам ана шундай қонун яқин вақт ичида қабул қилинишига шубҳа қилмаса ҳам бўлади. Сабаб – қора металломга жаҳон бозорида талаб кескин ошган ва ушбу хом ашё учун кураш бошланмоқда.\nФойдаланилган қора металл кимга зарур ?\nWorldSteel хабарига кўра 2020 йилда Европа металлургиясида электр ёрдамида металл эритадиган заводлар улуши Туркияда - 69%, ЕИда— 42%, Россияда — 32% ва Украинада — 5,5%ни ташкил қилди. Уларнинг 95% хом-ашё сифатида фойдаланилган қора металлдан фойдаланади.\nМаълумот учун, металл эритишнинг бошқа услублари учун ҳом ашё қандай бўлиши катта аҳамиятга эга эмас, лекин барибир керак. Электр ёрдамида металл эритганда 1 тонна пўлат олиш учун 1,1 тонна қора металлом керак бўлса, мартен печлари орқали пўлат олганда 0,4, - 0,5 тонна, конвертер ёрдамида – 0,2 – 0,25 тонна қора металлом керак бўлади.\nИккинчидан, пўлат ишлаб чиқаришда қазилма хом ашёдан кўра қора металлдан фойдаланган афзалроқ, чунки унга камроқ ишлов бериш жараёнларидан ўтиш керак бўлади.\nВа учинчидан, ўтган йил охирида ва ушбу йил бошида жаҳон бозорида темир рудасига бўлган талаб кескин ошиб кетди (3-4 баравар). Сабабалардан бири – Бразилияда ковид туфайли қазиб олишнинг кескин камайиши бўлди.\nТўртинчидан, умумжаҳон “карбон васвасаси” ҳам бунга ўз ҳиссасини қўшди. Янги руда қазиб олгандан кўра, мавжуд металломни қайта ишлаш, албатта, СО2 чиқиндиларини бир неча бор камайтиради ва Европа ва бошқа давлатларда киритилаётган “углерод солиғи” — корхоналарни айнан шундай металлга ўтишга иқтисодий томондан мажбурлайди.\nРоссия иқтисодий ривожланиш вазири Владимир Ильичев ушбу вазиятни қуйидагича баҳолади.\n“Ушбу чора биринчи навбатда ички бозорни хом-ашё билан таъминлашга ва нархлар ошишини олдини олишга қаратилган. Шу билан бирга лом экспортчилари ва соҳада иш ўринларини сақлаб қолишни ҳам назарда тутади”, - деди вазир ўринбосари.\nРоссия ички бозорида қора металл нархи тоннасига 400 долларни (29,5 минг рубл) ташкил қилади. Европа ва Россиянинг энг йирик лом импортёри Туркия бозорида ушбу металл нархи 500 долларга чиқди. Бундай вазиятда 100 евролик пошлина металломни ички истеъмолчиларга етказиб бериш учун хизмат қилади.\nЕвропа Иттифоқи бўлса, қора металлом экспортида бошқа йўл билан бормоқда. Еврокомиссия WSR номли ҳужжат ишлаб чиққан. Дастлабки босқичда улар қора металлни Европадан олиб чиқишни бутунлай таъқиқлаб қўйишмоқчи бўлишди, лекин кейинчалик фақат ОЭСР давлатларига олиб чиқишни таъқиқлашди. Аниқроғи бир талай маъмурий тўсиқлар ўрнатишди. Ушбу таъқиқ асосан Ҳиндистон, Покистан, Миср, Малайзия, Индонезия, Хитой ва Россияга таалуқли бўлади.\nАйтиш жоизки Россия 2020 йилда 4 миллионтонналом экспорт қилди. Ваҳоланки экспорт учун 26,4 миллион тонна лом тайёрлаб қўйилган эди.\nУкраина ҳаммадан биринчи\nУмумжаҳон миқёсда қора металлом яққол дефицити кузатилаётган бир вақта Украинадан ушбу камёб хом-ашё экспорти 15 баробар (!) ўсди ва 500 минг тоннани ташкил қилди. Ушбу металлнинг 90% Туркияга етказиб берилди. Украиналик металлурглар буни чеклашни сўраб ўз ҳукуматларига бир неча бор мурожаат қилишларига қарамасдан ҳукумат - жим.\nРоссия ва ЕКнинг сўнгги қарорлари Туркияни Украинадан янада кўпроқ қора металлом сотиб олишга мажбурлайди. Бу эса Украинани, қора металлар саноатини мутлақ таназзулга олиб келиши мумкин.\nЮқорида санаб ўтилган қатор ва жиддий таъсирга эга омиллар туфайли жаҳонда қора металлургия бозори қайта тақсимланиш жараёни бошланган. Украина, ўз раҳбарларининг ақлсизлиги туфайли, янги тузилаётган қора металлургия бозорининг биринчи қурбони бўлиши мумкин. Биринчи, лекин охиргиси эмас.


Қийин аҳволдаги аёллар учун уй-жойлар ажратилиши тўхтатилмаган - вазирлик\nМаҳалла ва оилани қўллаб қувватлаш вазирлиги матбуот котиби Саодат Боймирзаева АОКАда ўтказилган брифингда карантин сабабли қийин аҳволдаги аёлларга уй-жойлар ажратилиши тўхтатилгани ҳақида саволга жавоб қайтарилди.\n«Фаол инвестициялар ва ижтимоий ривожланиш йили»да амалга оширишга оид давлат дастурининг 168-бандига асосан ҳар йили 1576та арзон уй-жой берилиши режалаштирилган.\nКарантин муносабати билан бу уй-жойлар берилиши тўхтатилгани ҳақидаги фикрлар нотўғри.\nДавлат дастурининг 204-бандига мувофиқ, бугунги кунга қадар оғир ижтимоий вазиятга тушиб қолган хотин-қизларга, ногиронлиги бўлган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож оналарни уй-жой билан таъминлаш учун Хотин-қизлар ва оилани қўллаб-қувватлаш Давлат мақсадли жамғармаси томонидан 852 нафар хотин-қизларга 10 фоиз бошланғич бадал - 14 млрд 563 млн 113 минг сўм тўлаб берилди», деди вазирлик матбуот котиби.\nШунингдек, Жазони ижро этиш муассасасидан қайтганларга маҳалла томонидан қандай ёрдам кўрсатилиши мумкинлиги ҳақида ҳам маълумот берилди.\n«Жазони ижро этиш муассасаларидан қайтган хотин-қизлар фуқаролар йиғини раисининг ҳуқуқ-тартибот масалалари бўйича ўринбосари томонидан бир йил мобайнида профилактик ҳисобга олиниб, ҳамкорликда якка тартибдаги профилактик ишлар амалга оширилади.\nҲозирги вақтда жазони ижро этиш муассасаларидан қайтиб келган 492 нафар хотин-қизларнинг оилавий шароитлари, турмуш даражаси ўрганилиб, улардан 15 нафарида фуқаролик паспортлари бўйича, 5 нафарида уй-жой масаласида муаммолари борлиги аниқланган.\nУларнинг 6 нафарини фуқаролик паспорти билан, 3 нафарини эса уй-жой билан таъминлашда кўмак кўрсатилди. Қолган хотин-қизларнинг муаммоларини ҳал этиш ишлари давом этмоқда», деди вазирлик вакили.\nСергелидаги арзон уй-жойлар нархи яна ошади. Миш-мишларда асос борми?\nҚишлоқлардаги арзон уй-жойлар нима учун атиги 2-3 хонали?\nСергели туманидаги арзон уйларнинг квадрат метри нархи маълум қилинди


Энди 100 миллионлик трансферлар бўлмайди ёхуд коронавирусдан кейинги бозор\n15 май, 2020, 23:32\nТеглар:ФИФА | Жанни Инфантино | Ливерпуль | Манчестер Юнайтед | Реал | Барселона | Неймар | АПЛ | Ла Лига\nБундан буён Европа клублари жорий трансферлар ойнаси вақтида асосан ўз молиявий ҳолатлари ҳақида бош қотирса ажаб эмас.\nРоналдунинг хафа бўлганича бор. У «ҳозир футболда ҳеч нарсани исботламаган болакайлар ҳам 100 млн туради», деганди. Португалияликнинг ўзи 94 млн еврога «Реал»га ўтганида «Манчестер Юнайтед» таркибида арзирли хизматлар қилганди. Ҳар ҳолда 24 ёшли «Олтин тўп» соҳиби учун бу нарх муносиб эди.\nҲудди шу ёшда «Олтин тўп» соврини учун кучли учликка кирган Неймар трансфер суммаси рекорд бўлди. Унинг ҳозир ҳам Роналдудан устун эмаслиги жуда кўпчилик учун ҳақиқат бўлиб турган бир пайтда, бразилияликнинг трансфер нархи 5 карра дунёнинг энг яхши ўйинчисиникидан 2 баробар қиммат экани мантиққа тўғри келадими?\nКарантиндан сўнг трансфер бозоридаги харидлар қандай кўриниш олади?\nШуниси аниқки, футболда кўп нарсалар ўзгаради. Энди футболдан катта даромад келмайди. Клуб раҳбарлари «эҳтиётлаб» қўйган маблағларнинг ҳам жойи тайин. Аввало, футболга «ёпиқ эшиклар» ортидагина рухсат берилиши чипталар савдосидан келадиган даромадни куйдиради.\nКарантиндан кейин кутилаётган жаҳон иқтисодиёти инқирози футболни ҳам четлаб ўтмайди. Бу трансляция, реклама ва ҳомийлардан келадиган маблағларга ҳам таъсир қилади.\nСпорт ҳуқуқшуноси Тиран Гунавардена «Goal.com» сайтига берган интервьюсида қуйидагича фикр билдирди:\n«Қисқаси, коронавирус трансфер бозорига кучли таъсир қилади. Футболчилар ва мураббийлар трансфер нархлари ҳамда маошлари пасаяди. Молиявий раҳбарларнинг маблағни тўғри тасарруф этиш ва уни аниқ мақсадларга йўналтира олиш хусусияти муҳим аҳамият касб этади. Бунда жамоаларнинг футболдаги мавқеларида ҳам ўзгаришлар бўлади».\nЮқоридаги фикрларни «Манчестер Юнайтед» ижрочи директори Эд Вудворднинг ушбу сўзлари тасдиқлайди: «Вирусдан кейин ҳамма, ҳатто биз ҳам одатдагидан бошқачароқ бизнес билан шуғулланамиз. Энди ушбу ёзда қайсидир футболчи учун 100 млн евро сарфлашимиз ҳақида гапириш ҳақиқатдан қочиш бўлади».\nҲали-ҳануз «қизил иблислар»ни трансфер тўғрисидаги хабарларда Жейдон Санчо, Жеймс Меддисон ва Жек Грилиш номлари билан боғлаб келишади. Ҳозирги шароитда ушбу футболчилар орасида Грилиш варианти манчестерликларга мос тушади. Ҳар ҳолда молиявий ҳолат шуни тақозо этади.\nВудворднинг гапларига кўпчилик акс-садо берди. «Бавария» собиқ президенти Ули Хённесс яқин вақтлар оралиғида 100 млн евролик трансферлар бўлишини тасаввур қила олмаслигини айтди. «Ювентус» спорт директори Фабио Паратичининг фикрича, футбол ва НБА (баскетбол)нинг нуфузи анча яқинлашиб қолади. «Интер» ижрочи директори Беппе Маротта келгуси трансфер ойнасида нархларнинг кескин пасайиши, талаб кам, таклиф кўп бўлишини тахмин қилди.\nПремьер-лига ижрочи директори Ричард Мастерс бу масалада жуда тўғри фикрларни билдириб ўтди:\n«Қайси жамоа ўзининг ҳозирги ҳолатидаёқ курашга дош бера олса, ўша клуб ютиб кетади. Яъни трансферларга таяниб қолган жамоалар энди анча қийналади. Академия учун ўз вақтида керакли сармояни киритиб улгурган клублар ушбу қийин вазиятдан бирмунча енгиллик билан ўтиб олишади».\nДарҳақиқат, премьер-лига трансферларга энг кўп пул ишлатадиган лига. Ўтган ёзда 20 та жамоа харидларга 1,41 млрд евро сарфлади. Англия газеталаридан бири АПЛнинг номи ошкор қилинмаган клуби карантиндаги ҳар бир ҳафтада 9 млн фунт-стерлинг пулни бой бераётганини маълум қилди. Германиянинг transfermarkt.de сайти премьер-лига футболчиларининг умумий нархи 20 фоизга, яъни 1,6 млрдга арзонлашганини айтмоқда.\nБу жараёнда клублар маошни қисқартириш, ходимларни бепул таътилга чиқариш каби усулларни қўлламоқда.\nҲозир мерсисайдликларнинг молиявий аҳволи сезиларли орқага кетгани айтилмоқда. Ваҳоланки, бундан икки ой аввал ушбу мавсумда «Ливерпуль»нинг рекорд даражада 533 млн фунт-стерлинг (шундан 42 млн соф фойда) ишлаб топиши хабар қилинган эди. Дунёнинг 7 ўриндаги энг бой жамоаси ва Чемпионлар Лигасининг амалдаги ғолибида аҳвол шундай экан, бошқа жамоалар ҳақида нима ҳам дейиш мумкин?\nТрансферлар ойнаси қачондан бошланиши аниқ эмас. «Тоттенхэм» ва «Ливерпуль»да спорт директори бўлган Дамиен Комолли «Sky Sports» каналига шундай деди:\n«Биз тўғридан тўғри харидларни учратишимиз қийин. Ушбу трансферлар ойнасида алмашувлар, майда трансферлар ва асосан ижаравий шартномаларни кўпроқ кузатсак керак. Футболчиларни юқори маош ваъдаси билан «авраш» ҳолатлари ҳам камаяди».\nМаълумотларга қараганда, ФИФА ижара шартномаларини енгиллаштирувчи қарор лойиҳасини ишлаб чиқмоқда.\nДарҳақиқат, пандемия сабаб трансфер бозоридаги вазият нормал ҳолатга тушса, бу фақатгина футбол ва унинг мухлислари фойдасига хизмат қилади. Мана шу трансфер инфляцияси сабаб футболда садоқат тушунчаси йўқолиб бораётгандек эди. Аммо ишонамизки, Жеррард ёки Тотти каби футболчилар қайси замонда яшашларидан қатъи назар ўз жамоаларига содиқ қолган бўлишарди. Балки, шу билан Неймарнинг трансфер рекорди янгиланмас. Бундан ҳеч ким хафа бўлмаса ҳам керак. Келажакда нима бўлишини эса ҳеч ким аниқ айтиб беролмайди.\n"Барселона" вундеркинди янги шартнома кутяпти\n“Барса” ва “Реал” Холанддан қўрқиб қолди


Бухоронинг аввалги ҳокими Каримо Камоловнинг коронавирусдан ўлганидан икки ой ўтиб унинг ўрнига янги ҳоким тайинланди.\nБотир Зарипов Бухоро вилояти ҳокими этиб тайинланди. Бу ҳақда вилоят ҳокимлиги хабар берди.\nЗарипов ҳокимликка тайинланишидан олдин “Ўзсаноатқурилишматериаллари” уюшмаси бошқаруви раиси лавозимида ишлаган.\nВилоятга вақтинча раҳбарлик қилган Фарҳод Умаров Бухоро вилояти ҳокимининг молия-иқтисодиёт ва камбағалчиликни қисқартириш масалалари бўйича биринчи ўринбосари лавозимида фаолиятини давом эттирадиган бўлди.\n1997-1998 йилларда Ташқи иқтисодий фаолият Миллий банкининг Бухоро бўлинмаси Юридик ва жисмоний шахсларни кредитлаштириш бўлими бошлиғи, 1998 йилда Ташқи иқтисодий фаолият Миллий банкининг Бухоро бўлинмаси Қоровулбозор филиали қурилиши бошлиғи, 1998-2005 йилларда Ташқи иқтисодий фаолият Миллий банкининг Бухоро бўлинмаси Қоровулбозор филиали бошқарувчиси, 2005-2006 йилларда Марказий банк Бухоро вилояти Бош бошқармаси бошлиғининг биринчи ўринбосари - Инкассация бошқармаси бошлиғи бўлган.\nШу йилнинг август ойи охирларида Бухоро вилояти ҳокими вазифасини бажарувчи Карим Камолов 66 ёшида коронавирус инфекциясидан вафот этган эди.


Пахта планини бажармаётган фермерлар шолиси тортиб олиняпти « Ўзбекистон Халқ Ҳаракати\n24 October 2018 - 13:25\n“Озодлик” радиосининг хабар беришича, Хоразм вилояти Шовот туманидаги фермерлар иддаосига кўра, туман ҳокими ўринбосари пахта режасини бажармаётган фермерларнинг шолисини зўрлик билан тортиб олмоқда.\nФермерларнинг айтишларича, шоли ўраётган комбайнлар ҳам милиция ходимлари томонидан “арест” қилинган.\n– Атрофимиздаги ҳамма фермерлар шолисини ўриб олди, похолигача йиғиштириб кетди. Биз ўримга тушганда эса ҳокимнинг Нурбек деган ўринбосари агропром бошлиғи билан бирга ярим кечаси келиб, бир прицеп шолини олиб кетди. Заготзеронога олиб бориб топширди, 2 тоннаю 700 кило чиқди. Бу ҳокимнинг буйруғи, пахат планини бажармаганларнинг шолиси тортиб олинади, деди. Планимиз 80 бўлди, ҳали кўрак бор, пахта очиляпти, бажарамиз, десак ҳам қулоқ солмади, – дейди Озод Отажонов.\n– Менинг шолимни ўраётган комбайнни МТПга олиб бориб қамаб қўйишди. Нурбек деган ҳоким ўринбосари пахта вақти шоли ўрмайсан, бу ҳокимнинг буйруғи деди. Уч тонна шолини зўрлик билан олиб кетиб, заготзернога тоширди. Мен, бизнинг шоли ҳақида шартномамиз бор, ҳосилни ўриб бўлганимдан кейин режани топшираман, десам ҳам қулоқ солмади. Мана бугун ҳам шу ҳолат давом этиб турибди, ички ишлардан, агропромдан вакиллар билан юриб, фермерларнинг шолисини олиб қўйишмоқда, – деди фермер Муҳиддин Ражабов.\n– Йўқ, нотўғри информация бу. Менда бунақа ваколат йўқ. Фермерлар ўзлари шартнома асосида бориб топширяпти. Документи йўқ комбайнларни милиция ўзи кўриб чиқяпти, документи борлари юриб турибди, – деди ҳоким ўринбосари Нурбек Бобониёзов.\n– Фермерлар билан шоли ҳақида шартнома қилинган. Биринчи экин бўлса гектаридан 15 центнер, такрорий экин бўлса 10 центнер топширишлари керак. Лекин, аксарияти шолини ўраб уйига ғамлаб қўйган бўлса-да, шартномадаги шолини топширмаяпти. Уйига киритиб олса бўлди, ундан чиқариш қийин кейин. Мен, зўрлик билан тортиб олингани ҳолатини билмадим, лекин прокурор билан бу масалани ўрганамиз, – деди ҳоким Ҳакимбой Отахонов.


Nuga Best / Медицинское оборудование / Справочник Ташкента Tcity\nФилиал компании Nuga Best\nДом / кв.: 54 а\nТелефон: +998 98 362-19-99\nТелефон: +998 97 335-99-11\nРейтинг компании 550\nПросмотр (общий) 1625\nПросмотр (за сегодня) 736\n«NUGA MEDICAL» компанияси йирик медицина жиҳозлари ишлаб чиқувчи компания булиб, уз махсулотларини «NUGA BEST» номи билан ишлаб чикаради. «NUGA MEDICAL» компаниясига 2002 йилда асос солинган. Бу янгилик олиб кирувчи инновацион компания ўз файласуфий қараши билан биринчи ўринда одамлар соғлиғига хизмат қилишни мақсад қилиб, дунёда олдинда бўлган технологияларни қадимий усуллар билан уйғунлаштирган ҳолда ўз жиҳозларини яратиб келмоқда. «NUGA MEDICAL» компанияси жиҳозлари 60дан ошиқ давлатларда савдо тармоқлари орқали таклиф қилиниб келинмоқда. Компания ўз маҳсулотларини устида ишлашни давом эттириб, илмий изланишларга ўз маблағларини киритмоқда.\n«NUGA MEDICAL» компанияси номи ортида бир инсоннинг тарихи ётади. Шунинг учун компания тарихини уни яратган одам ҳақида ёзиш билан бошлаш мумкин. Унинг асосчиси жаноб Чо Сынг Хён. Ким у? Бир корейс аёлининг саккиз боласи бўлган. Катта ўғлининг ёши ўн олтига, энг кичкинасиники эса учга тўлганида унинг эри ҳаётдан кўз юмди. Катта оила боқувчисидан махрум бўлди. Аёлга ёрдам бериш қўлидан қеладиган қариндошлари ҳам йўқ эди.\nБир куни болани ўртоқлари оталари олиб берган ўйинчоқлар ва кийимлар билан мақтана бошлашди. Бола уйига келиб:\n- «Ойи, нега менинг отам йўқ?» - деб сўради.\n- «Безовта бўлма. Отанг бўлмаса ҳам сенда ҳоҳлаган нарсаларинг бўлади. Мен маълумотли ва катта одам бўлишинга ёрдам бераман» - деб жавоб берди она.\nОнанинг эрталабдан кечгача, қўллари қонагунча меҳнат қилишига тўғри келди. Оғир меҳнатдан у соғлигини йўқотди: бели букилмас ва оғрир, оёғи ва қули унга бўйсинмас эди. Шунинг учун бировни ёрдамисиз на ўтира олар, на ёта оларди.\nЙиллар ўтиб Чо Сынг Хён ҳукумат буюртмаси бўйича тиббиёт ускуналарини ишлаб чиқувчи, машҳур компаниянинг мухандиси этиб тайинланди. У буйракда тошларни йўқ қилишга мўлжалланган ускуна яратгани учун фан вазири томонидан мукофотланди ва шунингдек республика президенти қўлидан Жанубий Корея фахрий ёрлиғини қабул қилди.\nОна ўғли билан мағрурланар эди. Лекин, ўғил онаси соғлиги учун ҳеч нарса қилиб беролмади. Шунда у ўз олдига онасини соғлигини қайтарадиган жиҳоз яратишни мақсад қилиб қўйди. Шу мақсадда у қадимий тиббиёт ва табиблик анъаналарини ўргана бошлайди. Шундай қилиб кроват-массажер кашф қилинди.\nЎғил биринчи нусхасини онасига олиб келиб:\n- «Она унда ҳар куни ётинг» - деди.\nКўп йиллар ўтди. Хозир онанинг ёши саксондан ошди. Унда куч ва соғлиқ тўла. У ўзининг катта оиласига сабзавотлар етиштириб, невараларига қарамоқда ва ҳаётдан бахраманд бўлмоқда.\nЧо Сынг Хён кейинчалик узининг шахсий компаниясини тузди. Уни «NUGA MEDICAL» деб номлади.


“Аксилдемократик” қонун тақдирини ҳал этиш кечиктирилди\nАрманистон парламенти мамлакатда хорижий эшиттиришларни чеклашга қаратилган қонун лойиҳасининг иккинчи ва сўнгги босқичини муҳокама этди.\nДепутатлар душанба куни мазкур қонунни овоз бериш орқали тасдиқлаши керак эди. Бироқ бу жараён паламентнинг сешанба кунги мажлисига қолдирилди.\nКўпчиликнинг таъкидлашича, бу қонун хорижий ахборот воситалари, хусусан, “Озод Европа/Озодлик” радиосининг арман бўлими эшиттиришларини чеклашга қаратилган.\nПарламент биноси олдида қонун қабул қилинишига қарши норозилик намойиши ҳам бўлиб ўтди.\nАрманистон парламенти хориж эшиттиришларини чеклаш ҳақидаги қонун лойиҳасини 29 июнь куни қабул қилган эди. Бу қонунда арман тилида эфирга чиқаётган бир нечта хорижий радиоларга Арманистонда тўлқин бермаслик белгиланган. Хорижда тайёрланган радиолавҳаларни Арманистонда қайта эфирга узатган радиостанцияларга катта жарима солиниши ҳам назарда тутилган.\nБу қонун ЕХҲТ, халқаро ташкилотлар ва Арманистон мухолифати томонидан кескин танқид қилинмоқда.\n“Озод Европа/Озодлик” радиоси президенти Жеф Гедмин ҳам хорижий эшиттиришларни чеклаш тўғрисидаги қонун лойиҳасини қабул қилган Арманистон парламентини кескин танқид қилди.


Токио Олимпиадасига тайёргарлик авжида: МОҚ ишчи гуруҳи терма жамоаларимиз машғулотларига ташриф буюрди – Ўзбекистон миллий олимпия қўмитаси\nТокио Олимпиадасига тайёргарлик авжида: МОҚ ишчи гуруҳи терма жамоаларимиз машғулотларига ташриф буюрди\nСир эмаски, Ўзбекистон Токио 2020 Олимпиадасида медаллар сони бўйича ҳам, сифати бўйича ҳам ўз натижасини яхшилашни мақсад қилган. Спорт федерациялари Миллий олимпия қўмитаси томонидан тасдиқланган стратегия асосида иш олиб бормоқдалар. Айни пайтда бу йўлда кенг кўламдаги ишлар бажарилмоқда. Бироқ, шу билан бирга камчиликлар, ишни ташкил этишда йўл қўйилган хатолар хам йўқ эмас.\nБугун Миллий олимпия қўмитаси Бош котиби Жасур Матчанов бошчилигидаги ишчи гуруҳ яратилган шароит, машғулот жараёнларини кўздан кечириш учун спорт федерацияларига ташриф буюрди.\nИшчи гуруҳнинг ташрифи Ўзбекистон гимнастика федерациясидан бошланди.\nСпорт залида терма жамоа аъзолари режа асосида ўз машғулотларини давом эттиришмоқда. Бадиий гимнастиканинг жамоавий йўналишида спортчиларимиз билан Россиядан ташриф буюрган тажрибали мураббий Екатерина Пирожкова иш олиб бормоқда. У Жасур Матчановга ўз режалари ҳақида гапириб берди, ишни ташкил этишда юзага келаётган муаммоларни маълум қилди. Бундан ташқари спорт зали учун лозим бўлган бир қатор жиҳозлар йўқлиги, жумладан, баландликка чиқиш машқларини олиб бориш учун махсус арқон ўрнатилмаганига алоҳида эътибор қаратилди.\nФедерацияга ташриф давомида терма жамоа аъзолари овқатланадиган ошхона ҳам кўздан кечирилди. Ошхонани кўриш чоғида спортчиларнинг овқатланиш тартиби, рациони текширилди. Афсуски, кузатиш чоғида бу бўйича муаммолар борлиги, спортчиларнинг тўғри овқатланишини ташкил этишда камчиликларга йўл қўйилгани МОҚ Бош котибининг жиддий эътирозига сабаб бўлди. Жасур Матчанов бу бўйича федерация шифокори билан суҳбатлашди, учрашув чоғида терма жамоа учун диетолог шифокор жалб этиб, ушбу муаммони бартараф этиш лозимлиги ҳақида гапирди.\nШундан сўнг ишчи гуруҳ Ўзбекистон Миллий паралимпия ассоциациясида ўз йиғинини ўтказаётган каратэчиларимизнинг машғулотига борди. Спорт залида терма жамоамиз аъзолари мураббий Ўктам Бекпўлатов қўл остида олдинда турган муҳим мусобақаларга тайёргарлик кўришмоқда. Спортчиларимиз шу кунларда Парижда ўтказиладиган Премьер-Лига мусобақасига жиддий ҳозирлик кўрмоқдалар. Бош котиб рейтинг мусобақасида иштирок этадиган спортчиларимиз билан суҳбатлашар экан, уларни қийнаётган муаммолар, яратилган шароитлар ҳақида сўради. 22 январь куни Франция пойтахтига жўнаб кетадиган спортчиларимизга омад тилади.\nНавбатдаги манзил – Ўзбекистон таэквондо ассоциацияси бўлди. Терма жамоа йиғинининг биринчи босқичи Республика ихтисослаштирилган олимпия захиралари мактаб интернатида бошланганди. Бугунги кунга келиб машғулотлар ассоциация спорт залида қизғин давом этмоқда. Спортчиларимиз белгиланган режа асосида машғулотларни олиб бормоқдалар. Ишчи гуруҳ у ерда ҳам спортчиларимиз учун яратилган шароитлар, овқатланиш жараёнини кўздан кечирди. Йўлга қўйилган камчиликлар юзасидан ассоциация мутасаддиларига тегишли кўрсатмалар берилди.\n18 Yanvar, 2019|Сараланган, Янгиликлар|


Posted on September 19, 2015 by Jahongir Muhammad\n-Мени ҳимоя қилиш керак бўлса ҳамма ишни ташлаб оқ кўйлак-оқ иштон қидирасанми? Аввал бироз рақсга тушиб баданингни қиздириб оласанми? Йўқ, сен чақмоқ бўлишинг керак. “Қарс” этдими сен ҳам қарсиллашинг керак!-деди.\nШундан кейин у ердаги болалар билан “ит-мушук” бўлиб сакраб-сукраб тургандик семиз, пакана бир киши кириб келди. Унинг орқасидан эргашган йигитнинг аққол чиниққанини ҳар қандай одам ҳам сезиши мумкин. Аммо унинг кунгфуни ўрганганини ҳамма ҳам сеза олмайди. Кунгфу билган одам ўнг оёқни оғирроқ ва чап оёқни енгил тортади. Унинг “саломи” битта оёқда туриб, биттасини тепага кўтариб, қўл бармоқларини чангалга айлантириб икки томонга узатишдир. Демак, “ит-мушук”дан “шер ва қоплон” жангига ўтамиз…\nБир зумда болалар кўздан ғойиб бўлишди. Президент семиз одамнинг саломига алик ҳам олмай׃\n-“Отарчи”нинг итини йиқитишга тайёрлаганинг шуми?-деди.-Буниси ҳам олдингисининг копияси-ку?\n-Буниси пишиқ. “Отрачини”нинг итини уради, “Молбоқар”нинг бўрисини ҳам..\n-Катта гапирма! Олдин ҳам шунақа дегандинг. Аммо “Молбоқар”га етмай “Отарчи”нинг эшигидан қайтдинг. Юзимни ерга қаратдинг! Санга ишониб кулгига қолдим. Агар “хўроз”инг мана шу болага ютқазса, сан ҳам ютқаздинг, федарацияни бошқасига топширасан!\n-Бу боланими, бир ҳамлада ғажиб ташлайди!-деди ҳалиги одам манга беписанд қараб. У ҳақиқатдан ҳам ҳовлиқма экан. Жимгина турсаку олам гулистон. Лекин…\nПрезидент унга қараб товушини кучайтирди׃\n-Санга доим шошма дейман, аммо қулоқ солмайсан! Тилинг ўзингдан олдин югуради. Бир зумдан кейин ўзинг тилингдан олдин югуриб қолмаслик учун дуо қил!\nСемиз одам энди масалага жиддийлигига тушунди, шекилли, индамай бошини эгди.\nРақибимни Президент ўргатгани каби ўйнатиб-ўйнатиб кейин думалатаман деб тургандим у ўнг қўли билан ҳавода чизиқ тортиб “буни тугат” ишорасини берди. Бу ишорани фақат биз биламиз, десам Президент ҳам билар экан.\nНегадир унинг авзойи бузилганди. Сабабини қидиришга вақтим йўқ. Бутун кучимни кафтимга тўпладим. Рақибим “разведка” ҳамласи қилиши биланоқ “ўқ”ни унинг кўкрагига урдим. “Уҳ” дейишга ҳам улгурмай юрагини ғижимладида тиз чўқди. Қарасам ҳалиги семиз одам ҳам ўтириб қолди. Президент эса ғолибона мағрурлик билан орқага қайтди. Нима қилишимни билмай қолдим.\nСемиз одамга ёрдам берсаммикан, деб тургандим Президент ҳожатхона эшиги ёнида тўхтаб׃\n-Соя эгасидан узилиб қолмаслиги керак!-деди.- Нур орқада. Демак, олдинда бўлишинг лозим. Эшикни мен очаманми?\nЮгуриб бориб эшикни очдим. Президент ичкарига кириб, қўлини елкамга қўйди.\nХаёлимда “Отарчи” ким экан деган савол айланаётган эди.\n-“Отарчи” ана у тожик бола. Имомали Раҳмон деб эшитганмисан, ўша. У тўйларда ашула айтиб юради. Шунинг учун “Отарчи” деймиз. Аммо жуда ёмон ити бор. Икки-уч марта бизни изза қилди. “Хўроз”имни уриб қўйиб, у ёқ-бу ёқларда “Ўзини дўппосладим” дебди. Биласанми, аслида у ҳақ. Унинг ити “хўроз”имни ургани билан ўзи мени дўппослагани орасида қандай фарқ бор? Ҳа, майли… жавобини берадиган кун келди!\nПрезидентнинг боягина хафақон бўлган кўзларида энди оташ алангалаётган эди. У қоядан қанотларини очиб парвозга отланган бургутга ўхшарди. Ўз шиддатига ўзи сиғмаётгандек. Гаплари ҳам қорни тўқ одамникдек дадил ва қатъий׃.\n-Эртага Остонага борамиз. “Отарчи” ҳам ити билан боради. Уни боягидай битта уришда тиз чўктирсанг бутун дунёни оёқларинг остига тўкаман. Лекин билиб қўй, бугунги ҳамма гап мана шу ерда кўмилди. Бундан кейин эшитган гапларинг ва кўрган воқеаларингга гўрковисан!\nПрезидент шундай деб катта хонанинг эшиги томонга юрди. Югуриб бориб эшикни очаман десам׃\n-Йўқ, бу сафар манга қўйиб бер! Биринчиси ва охиргиси,-деди у.-Кейин қучоқлаб икки юзимдан чўлпиллатиб ўпдида елкамга бир уриб׃\nFiled under: Oltinchi qavat | Tagged: Жаҳонгир Маматов, Олтинчи қават, Jahongir Mamatov |\n« Олтинчи қават (Қисса) Олтинчи қават (Қисса) »


Май ойи бошида «Канело» бир овоздан қабул қилинган қарор натижасига кўра, Биволдан мағлуб бўлди. 17 сентябр куни мексикалик Головкин билан трилогияни ёпиш ниятида, кейин эса, келаси йили россиялик билан тенглашишга ҳаракат қилади.\n«Булар айни дамда боксдаги иккита энг муҳим жанг – Головкин билан (учинчи) жанг ва Бивол билан реванш жанги, афсуски, биз уни ютқаздик. Лекин бу мен бошқа уринмайман дегани эмас, мен жуда қатъиятли одамман», - деди Канело мексикалик журналистларга.\nСауль Альварес (57-2-2, 39 КО) ва Геннадий Головкин (42-1-1, 37 КО) ўртасидаги учинчи жанг 17 сентябр куни бўлиб ўтиши кутилаётгани аввалроқ маълум қилинганди.\n«Умид қиламанки, 17 сентябрда кўришамиз!» – деб ёзди Геннадий Instagram саҳифасидаги постида.


ЕТМИШТА ОМОНАТЧИ ПУЛ ЮТУҒИ СОҲИБИГА АЙЛАНДИ\nРеспублика “Ипотека-банк” акциядорлик тижорат банки томонидан “Имконият” ютуқли омонати ютуқ соҳиблари эълон қилинди.\nБугунги кунда фуқароларнинг банк хизматларига бўлган қизиқиши ҳамда ишончини ошириш мақсадида турли омонатлар жорий этилмоқда.\nБанкка жалб қилинаётган аҳоли омонатлари амалдаги қонун ва меъёрий ҳужжатлар талабларига мувофиқ, бекаму-кўст сақланиши тўла кафолатланганлиги билан аҳамиятлидир. Бундан ташқари, аҳоли томонидан тақдим этилган пул маблағлари керак бўлганда мижозлар хоҳишига биноан ҳеч қандай муаммосиз қайтарилиши таъминланади.\nҲозирда “Ипотека-банк” томонидан аҳолига 20 га яқин омонат турлари бўйича хизмат кўрсатилади. Аҳоли жамғармасидаги ортиқча пул маблағларини банкка янада кенгроқ жалб қилиш мақсадида жорий йил дастурига кўра, “Обод турмуш”, “Баҳор файзи”, “Файзли хонадон”, “Янги уй пойдевори”, “Обод юрт” ва “Имконият” каби янги омонат турлари жорий этилган. Айни вақтда банкка 300 мингдан ошиқ мижозлар ўз омонатини ишониб топширган. Бу эса аҳолининг “Ипотека-банки”га ишончи катта эканлигидан далолат беради.\nБанк томонидан таъсис этилган “Имконият” омонатининг сақланиш муддати 3 ой бўлиб, унинг омонатчилари қўйилган пул маблағларига ҳисобланган фоизлардан ташқари махсус пул ютуғи олиш имкониятига ҳам эгадир.\n12 октябрь куни банкнинг “Имконият” муддатли ютуқли омонати бўйича ютуқ соҳибларини аниқлашга бағишланган тадбир ўтказилди. Ютуқлар тиражи якунига кўра, банкнинг 70 та омадли омонатчисига қўшимча равишда пул ютуғи берилиши эълон қилинди.


Калифорниялик аёл итларини ҳимоя қилиш мақсадида девор ошиб уйига киришга уринган айиқни итариб юборди (видео) - Daryo\n08:55, 02.06.2021 22424\nКалифорниялик аёл итларини ҳимоя қилиш мақсадида девор ошиб уйига киришга уринган айиқни итариб юборди (видео)\n31 май куни TikTok’даги Bakedlikepie аккаунтида бир аёлнинг ўз ҳудудидаги итларни ҳимоя қилиш мақсадида ҳовли девори устидаги айиқни итараётгани тасвирланган видео пайдо бўлди, деб хабар беради Esquire.\n«Хейли исмли амакиваччам бугун девор ошиб тушмоқчи бўлган айиқни итариб юбориб, итларини қутқариб қолди. Хотира кунингиз қандай ўтди?! (Бу нима даҳшат?!)», — дейилади видео остидаги изоҳда.\nРолик кузатув камераси томонидан олинган. Бироқ видеодан кўриш мумкинки, катта айиқ ҳамда унинг икки боласи хусусий уйлар ўртасидаги деворга чиқиб олган. Айиқчалар тезда қочиб кетган, катта айиқ эса панжалари билан итларни тутишга уринган. Бир неча сониядан сўнг, Хейли югуриб келган ва айиқни панжарадан итариб юбориб, итларини уйига олиб кириб кетган.\nScopes нашрининг ёзишича, уй ҳайвонлари айиққа дуч келган пайтда Хейли боғдорчилик ишлари билан шуғулланаётган бўлган. «Хейли ва итларнинг аҳволи яхши. Йўқ, у бу каби ишни мунтазам қилмайди», — дейди аёлнинг амакиваччаси Бренда. Таъкидланишича, оила эндиликда панжарани баландроқ қилиб кўтаришни режалаштирмоқда.\nАввалроқ Канадада АҚШ чегарасини ноқонуний кесиб ўтмоқчи бўлган айиқ боласи қўлга олингани тўғрисида хабар берилганди.\nЛихтенштейн шаҳзодаси Европа Иттифоқидаги энг катта айиқни ўлдиришда айбланмоқда\n23:54 Бугун 4027\n23:49 Бугун 6314\n23:38 Бугун 4488\n23:17 Бугун 9560\n13:54, 21.10.2021 123723\n18:33, 21.10.2021 79502


Ота-онага оқ бўлиш (5) – Islom Nuri\nОта-онага оқ бўлиш (5)\nУчинчи: қайин онанинг рўли\nБир-бир оналар борки, — Аллоҳ ҳидоят қилсин —, сезмасдан ўғлини қийин ҳолатга солиб қўяди. Ҳолбуки, у ўғлини яхши кўради, уни бахтиёр қилиш учун тиришади, эҳтимол уни уйлантириш учун совчиликка боргандир, югуриб елгандир. Бироқ, нотўғри тасарруфи ўзига ҳам, ўғлига ҳам зарар олиб келади. Чунки у, ўғли уйланганида ўғлининг тортиб олингани ва ўғлининг ундан кўнгли совиганини “ҳис қилади”-да, уни ўзига қайтариб олиш учун ҳаракат қила бошлайди. – Гоҳида, муҳаббат, одамни ҳалок қилиши мумкин –Натижада, ўғлини келинига қарши гиж-гижлай бошлайди: унда хотинидан воз кечиш туйғуларини жонлантиради. Хотинини талоқ қўйишини гўзал қилиб кўрсатиши, бу хотинидан кўра яхшироқ бошқа бир қизга уйлаб қўйишни ваъда қилиши ҳам эҳтимолдан холи эмас. Ҳолбуки, келиннинг ахлоқи ва чирой-чиммати жойида бўлади.\nБир-бир оналар борки, ўғлининг хотини билан бахтиёр экани ёки хотинига ҳурмат кўрсатаётганини кўрса, қалбида қизғаниш туйғуси аланга олади ва бу ҳолат уни гоҳо оқибати нохуш ишларни қилишга ундайди.\nБаъзи оналар келин билан муомала қилишда шафқатсиз бўлади: айбларни бўрттириб, қилинган яхшиликларни яширади. Гоҳида келинга ёмон гумон қилиб, оддий ҳаракат ва сўзларни нотўғри изоҳлашга ҳаракат қилади.\nЭй, муҳтарама она!\nЭй, ўз фарзандини суюб, унинг саодатини истаган она, ўртани бузманг, вайрона қилманг! Ичингиздаги қизғаниш туйғусини оилани кул қиладиган оловга айлантирманг! Хаёлингизга келаётган васвасага бўйсуниб, оила софлигини булғаманг ва фитналарни қўзғаманг! Келинингизга қилаётган муомалангизни кундош ёки тенгқурлар муомаласи қилманг. Сиз унга она бўлинг у сизга қиз бўлади. Сизнинг уни суюшингиз ва ундан содир бўлган баъзи камчиликлардан кўз юмишингиз яхшилик аломатларидандир. Унинг хатоларини кўрсангиз, мулойимлик билан насиҳат қилиб тузатишга ҳаракат қилсангиз ўзингиз бахтиёр бўлиб, бошқаларни ҳам бахтиёр қиласиз.\nСизга келинингиз учун совғалар беришингиз, кенг бағрингизни очиб, жўшган меҳринигиздан насиба айришингиз, чин мақтовлар айтиб ва уни холис дуоингизда ёд қилишингиз ярашади. Аллоҳ сизни Ўз паноҳида асрасин ва Ўз лутфидан айирмасин!\nОта-онага яхшилик қилиш ҳақидаги ҳикоялардан намуналар\nЮқорида ота-онага яхшилик қилиш, уларга нисбатан қилиниши керак бўлган одоблар ва бу яхшиликка ёрдамчи бўладиган омилларни айтиб ўтдик. У одобларга риоя қилсак ва у сабабларни ушласак қандай яхши. Кошки, биз ҳам Роббиларига дуо қилсалар ижобат қиладиган, истиғфор айтсалар гуноҳларини кечирадиган солиҳ бандалардан бўлсак! Уларнинг шарафи, бахти ва дунё ва охиратдаги насибалари нақадар буюк!\nБиз бу ишларда пайғамбарлар ва расуллар ҳамда уларга яхшилик билан эргашган кишиларни чиройли намуна қилайлик. Улар ота-оналарига яхшилик қилишда зарбулмасал бўлдилар. Натижада, Аллоҳ уларнинг икки дунёдаги мақомларини кўтарди ва мангу қолувчи бандалари ичида номларини олий қилди.\nҚуйида, сизга, ота-оналарига яхшилик қилишга муваффақ қилинган хайрли инсонларнинг замонлар ўтишига қарамай бўйлари уфурган ҳайратомуз қисса ва намуналарини тақдим этамиз. Шояд бу қиссалар қалбимизда яхшилик жиҳатларини жунбушга келтириб, эҳсон ва яхшилик қилишга ундаса.\nПайғамбарларнинг ота-оналарига қилган яхшиликларидан намуналар\n1 – Аллоҳнинг пайғамбари – Нуҳ алайҳис-салом\nАллоҳ таоло бизга Нуҳ алайҳис-саломнинг ҳақларига дуо қилиб, истиғфор айтар экан ота-онасига қилган яхшилигидан намуна келтирди. Аллоҳ таоло айтди:\n«رَبِّ اغْفِرْ لِي وَلِوَالِدَيَّ وَلِمَنْ دَخَلَ بَيْتِي مُؤْمِناً وَلِلْمُؤْمِنِينَ وَالْمُؤْمِنَاتِ»\n«Роббим,Ўзинг мени, ота-онамни, менинг уйимга мўмин ҳолда кирган кишиларни ва барча мўмину мўминаларни мағфират қилгин»! (Нуҳ: 28).\n2 – Муваҳҳидларнинг имоми – Иброҳим алайҳис-салом\nИброҳим алайҳис-салом отасига унинг ҳидоятини хоҳлаб, нажотига ҳарислик қилиб, адашиши ва ҳалокатидан хавф қилиб, мулойимлик ва шафқат билан хитоб қилмоқда. Аллоҳ таоло буни бизга шундай баён қилди:\n«وَاذْكُرْ فِي الْكِتَابِ إِبْرَاهِيمَ إِنَّهُ كَانَ صِدِّيقاً نَبِيّاً (41) إِذْ قَالَ لأَبِيهِ يَا أَبَتِ لِمَ تَعْبُدُ مَا لا يَسْمَعُ وَلا يُبْصِرُ وَلا يُغْنِي عَنْكَ شَيْئاً (42) يَا أَبَتِ إِنِّي قَدْ جَاءَنِي مِنْ الْعِلْمِ مَا لَمْ يَأْتِكَ فَاتَّبِعْنِي أَهْدِكَ صِرَاطاً سَوِيّاً (43) يَا أَبَتِ لا تَعْبُدْ الشَّيْطَانَ إِنَّ الشَّيْطَانَ كَانَ لِلرَّحْمَنِ عَصِيّاً (44) يَا أَبَتِ إِنِّي أَخَافُ أَنْ يَمَسَّكَ عَذَابٌ مِنْ الرَّحْمَنِ فَتَكُونَ لِلشَّيْطَانِ وَلِيّاً (45)»\n«(Эй Муҳаммад), ушбу Китобда Иброҳим (қиссасини) зикр қилинг! Дарҳақиқат, у жуда ростгўй пайғамбар эди. Эсланг, у отасига: “Эй ота, нега сиз эшитмайдиган, кўрмайдиган ва сизга бирон фойда бера олмайдиган бутга ибодат қилаяпсиз? Эй ота, сизга келмаган илм-маърифат менга келди. Бас, сиз менга эргашинг, сизни ҳақ йўлга ҳидоят қиламан. Эй ота, энди шайтонга ибодат-қуллик қилманг. Чунки шайтон Раҳмонга осий бўлгандир. Эй ота, ҳақиқатан мен сизга Раҳмон тарафидан азоб етиб, (жаҳаннамда) шайтонга дўст-яқин бўлиб қолишингиздан қўрқаман”.» (Марям: 41 – 45). а=Ра=мон томон Р\nИброҳим алайҳис-салом отасига қалбнинг тубларига қадар етиб борадиган ушбу таъсирли сўзлар ва иборалар билан хитоб қилди.\nАгар бу сўзлар муҳрланган ва қорайиб қотиб кетмаган қалбга йўлиқмаганда эди, унга таъсир этар ва унинг ҳидояти ва нажот топишига сабаб бўлар эди.\n3 – Исмоил ибн Иброҳим алайҳис-салом\nИсмоил алайҳис-салом башарият тарихида танҳо бўлган отага бўлган яхшилик намунасини кўрсатди. Бу намуна отасининг унга:\n«يَا بُنَيَّ إِنِّي أَرَى فِي الْمَنَامِ أَنِّي أَذْبَحُكَ فَانظُرْ مَاذَا تَرَى»\n«Эй ўғилчам, мен (ҳадеб) тушимда сени (қурбонлик учун) сўяётганимни кўрмоқдаман. Энди сен ўзинг нима раъй-фикр қилишингни бир ўйлаб кўргин», (Соффот: 102) деганида содир бўлди.\nСолиҳ фарзанд отасининг бу саволига нима деб жавоб берди? У қўрқоқлик ёки сустлик қилдими? Йўқ, у, Аллоҳ таоло айтганидек:\n«قَالَ يَا أَبَتِ افْعَلْ مَا تُؤْمَرُ سَتَجِدُنِي إِنْ شَاءَ اللَّهُ مِنْ الصَّابِرِينَ»\n«У айтди: «Эй отажон, сизга (тушингизда Парвардигор томонидан) буюрилган ишни қилинг. Иншо Аллоҳ мени сабр қилувчилардан топасиз». (Соффот: 102)- деди.\nРивоятларга кўра Иброҳим алайҳис-салом кўрган тушига аниқ ишонганидан сўнгра ўғли Исмоил алайҳис-саломга: “Ўғлим, арқон ва пичоқни ол, анави дарага бориб ўтин териб келамиз”- деди. “Сабийр” дарасига етганларида Иброҳим алайҳис-салом ўғли Исмоил алайҳис-саломга Роббиси буюрган нарсадан хабар берди. Иброҳим алайҳис-салом ўғлини бўғизламоқчи бўлганида у отасига шундай деди: “Отажон, мени қимирламаслигим учун маҳкам боғланг. Мени бўғизлар экансиз кийимларингизни мендан узоқроқ тутинг. Чунки, қон сачраса, онам уни кўриб қолади. Қийналмаслигим учун пичоқни яхши қайранг ва ҳалқумимга тезлик билан тортинг. Онамнинг ҳузурига қайтганингизада, мендан унга салом айтинг”.\nИброҳим алайҳис-салом: “Ўғлим, сен қандай яхши ёрдамчисан!”- деди-да, унга қараб юрди. Икковлари ҳам йиғлардилар. Иброҳим алайҳис-салом ўғлининг бўғзига пичоқни қўйди, бироқ кесмади. Пичоқни икки-уч марта қайроқ тош билан ўткирлади ва бўғизламоқчи бўлди, бироқ пичоқ ўтмади. Шунда ўғил отага: “Отажон, мени юзтубан ётқизинг, чунки, юзимга қарасангиз менга раҳм қиласиз ва сизни Аллоҳнинг амридан тўсиб қўювчи шафқат ҳосил бўлади. Юзтубан бўлсам пичоқни кўрмайман ва менга қўрқинч келмайди, деди. Иброҳим алайҳис-салом ўғли айтганини қилиб пичоқни унинг бўйнига қўйган ҳам эдики, пичоқ терсига айланди ва: “Эй Иброҳим, дарҳақиқат сиз (кўрган тушингизни) рост-бажо қилдингиз!” (Соффот: 104, 105) дея нидо қилинди.\n4 – Ийсо алайҳис-салом\nБешикдаги Ийсо алайҳис-саломга Роббисидан: “Онасига яхшиликлар қиладиган банда” деб, катта мақтовлар келди. Ва бу Роббисига қулчилик қилиш билан боғлаб зикр қилинди. Аллоҳ субҳанаҳу ва таоло шундай деди: “Шунингдек (Аллоҳ) мени онамга меҳрибон қилди ва мени ситамкор бадбахт қилмади” (Марям: 32).\nСалаф солиҳнинг ота-оналарига қилган яхшиликларидан намуналар\nСалаф солиҳ ҳаётига чуқурроқ назар ташлар эканмиз, уларнинг ота-оналарига яхшилик қилишга берган эътиборларига далолат қиладиган ёрқин саҳифаларни кўрамиз. Мана бу улар ҳаётидан баъзи намуналар:\n1– Абу Толибнинг қизи Умму Ҳонеънинг мавлоси Абу Мурра айтди: “Мен Абу Ҳурайра розияллоҳу анҳу билан Ақиқдаги ерига бирга бордим. У ерига кириб келганида: “Онажон, сизга Салом, Аллоҳнинг раҳмати ва баракаси бўлсин!”- деди.\n— Онаси унга жавобан: “Сенга ҳам салом ва Аллоҳнинг раҳмати ва баракаси бўлсин!”- деди.\n— Абу Ҳурайра розияллоҳу анҳу: “Мени гўдаклигимдан буён тарбия қилганингиз учун сизга Аллоҳ раҳм қилсин!”- деди.\n— Буни эшитган онаси: “Ўғилгинам, менга ёшим улғайганда қилган яхшиликларинг учун Аллоҳ сенга яхши мукофотлар бериб, сендан рози бўлсин!”- деди.\n2 – Абдуллоҳ ибн Умар розияллоҳу анҳу Макка кўчаларининг бирида бир аъробийга дуч келиб, унга салом берди-да, у одамни ўзи минадиган эшакка миндирди ва унга бошидаги салласини ечиб берди.\nИбн Динор раҳимаҳуллоҳ шундай деди: “Биз унга: “Аллоҳ сизни кечирсин, у аъробийлардан ва оз нарсага ҳам рози бўлаверади-ку”- дедик. Абдуллоҳ ибн Умар розияллоҳу анҳу: “Унинг отаси (отам) Умар ибн Хаттоб розияллоҳу анҳуга дўст эди. Мен эса расулуллоҳ соллаллоҳу алайҳи ва салламнинг: “Яхшиликларнинг яхшироғи – фарзанднинг отасининг дўстларига қилган алоқасидир”- деганлари эшитгандим”- деди.\n3 – Мўъминлар онаси Оиша розияллоҳу анҳо деди: “Расулуллоҳ соллаллоҳу алайҳи ва саллам айтдилар: “Жаннатга кирдим ва уерда бир қироат эшитдим-да: “У ким?”- дедим. (Менга) “(У) Ҳориса ибн Нўъмон, дейилди.” Яхшиликнинг самараси будир. Яхшиликнинг самараси будир.- дедилар” У одамлар ичида онасига энг яхшилик қилувчироғи эди”.\n4 – Абу Абдурраҳмон Ҳанафий раҳимаҳуллоҳ айтди: “Каҳмас ибн Ҳасан уйда юрган чаённи кўриб, уни ўлдирмоқчи ёки ушламоқчи бўлди. Бироқ, чаён қочиб, тешикка кириб кетди. У қўлини тешик ичига тиқиб чаённи ушламоқчи бўлганди чаён унга озор бера бошлади. Ундан: “Бу ишни нимага қилдингиз?”- деб сўралганида: “Чаён тешикдан чиқиб, онам олдига келиб уни чақиб олишидан қўрқдим” деб жавоб берди”.\n5 – “Зайнул-обидийн” номи билан машҳур бўлган Абу Ҳасан ибн Али ибн Ҳусайн ибн Алий ибн Абу Толиб\nУ – тобиинларнинг улуғларидан бўлиб, онасига кўп яхшилик қилар эди. Унга: “Сизнинг ўз онасига кўп яхшилик қилган фарзандлардан бири эканингизни биламиз. Шундай экан, нега онангиз билан бирга овқатланмайсиз?”- деб сўраганларида у: “Қўлларим онамнинг кўзлари (олиш учун) тушган луқмани олиб, унга оқ-итоатсиз бўлиб қолишдан қўрқаман”- деб жавоб берди.\n6 – Ҳишом ибн Ҳассон раҳимаҳуллоҳ айтди: “Менга Ҳафса бинт Сийрийн раҳимаҳаллоҳ айтдики, Муҳаммад ибн Сийрийннинг онаси Ҳижозлик бўлиб, бўялган нарсаларни суяр эди. Шунинг учун ҳам, Муҳаммд ибн Сийрийн онасига энг мулойим газламаларни сотиб олар, ҳайит куни келганида эса уларни бўятиб берар эди. Мен унинг онасига овозини кўтарганини ҳеч кўрмадим. Агар гапирса тинглаётган одамдек турар эди”.\nСийрийн оиласидан биттаси айтди: “Муҳаммад ибн Сийрийннинг онасига доимо тавозеъ билан гапирганини кўрардим”\nИбн Авн раҳимаҳуллоҳ айтди: “Муҳаммадни онаси олдида кўрган киши, овозининг пастлигидан, уни касалмикин, деб ўйлар эди”.\nИбн Авн раҳимаҳуллоҳ айтди: “Бир одам онаси ҳузурида турган Муҳаммад ибн Сийрийн олдига келди ва (атрофдагилардан): “Бунга нима бўлди, касалми?”- деб сўради. Унга: “Йўқ, касал эмас. У онаси ҳузурида доимо шундай туради”- деб жавоб бердилар.\n7 – Жаъфар ибн Сулаймон раҳимаҳуллоҳ ривоят қилди: “Муҳаммад ибн Мункадир юзининг бир тарафини ерга қўяр ва онасига: “Онажон, оёқларингизни юзимга қўйинг!”- дер эди”.\n8 – Ибн Авн ал-Музаний раҳимаҳуллоҳни онаси чақирди, онасига “лаббай” деб жавоб берганди, унинг овози онасининг овозидан баландроқ чиқди, бунинг бадалига икки қулни озод қилди.\n9 – Умар ибн Зар раҳимаҳуллоҳдан: “Фарзандингизнинг сизга қилган яшлиги қандай эди?”- деб сўралганида, у: “Кундузлари орқамда, кечалари олдимда юрар ва мен остида бўлган уйнинг устига чиқмас эди”.- деди.\n10 – Солиҳ ал-Аббосий раҳимаҳуллоҳ халифа Мансурнинг ҳузурига келиб, у билан гаплашди. У суҳбат асносида “отам, Аллоҳ раҳмат қилсин,…” жумласини кўп истеъмол қилди. Унга Рабийъ: “Амирулмўминийннинг ҳузурида отангга кўп раҳмат тилайверма!”- деди. У эса: “Мен сени маломат қилмайман. Чунки, сен оталар мазасини тотмагансан”- деди.\nХалифа Мансур раҳимаҳуллоҳ мийиғида кулди ва; “Бани Ҳошимга қаршилик қилган одамнинг жазоси шудир!”- деди.\n11 – Ота-онасига кўп яхшилик қилганлардан бири – муҳаддис Бундор раҳимаҳуллоҳдир. Заҳабий раҳимаҳуллоҳ у ҳақда шундай деди: “У Басрадаги ҳадисларни жамлади, онасига яхшилик қиламан деб ҳадис йиғиш сафарига чиқмади.”\nАбдуллоҳ ибн Жаъфар ибн Хоқон ал-Марвазий айтади: “Бундор раҳимаҳуллоҳ айтди: “Мен илм излаш учун чиқмоқчи бўлдим. Бироқ, онам бунга рози бўлмадилар. Мен онамга итоат қилдим ва менга илмда барака ато этилди”- деди”.\n12 – Асмаъий раҳимаҳуллоҳ айтди: “Аъробийлардан бири менга айтди: “Мен ота-онасига энг оқ бўлган ва ота-онасига энг яхши бўлган одамларни излаб йўлга равона бўлдим. Қабилаларни айланиб, пешин жазирамасида бўйнига арқон ташлаб, қудуқдан пақирда сув тортаётган қария олдига етиб келдим. Бир ёш йигит унинг орқасига қайишдан қилинган арқон билан урар, зарба олган ерлар моматалоқ бўлган эди. Мен: “Бу кучсиз қарияни ургани Аллоҳдан қўрқмайсанми?! Аслида, унинг бўйнидаги шу арқонни тортиш, урганингдан баттар-ку?!”- дедим.\nЙигит: “Шундай бўлишига қарамай, у – менинг отам”- деди. Мен: “Аллоҳ сенга яхши мукофотлар бермасин!” деганимни биламан ҳалиги йигит: “Овозингни ўчир! Бу ҳам бобомга, бобом эса отасига шундай қилар экан!”- деб қолса бўладими! Буни эшитиб: “Бу – одамларнинг энг оқи-ота-онасига итоатсизроғи экан”- деб хулоса чиқардим.\nСўнгра, яна қабилаларни айлана бошладим ва бир ёш йигитнинг олдига етиб келдим. У бўйнига бир замбилсимон нарсани осиб олган, унинг ичида эса полопондек бир чол бор эди. У замон-замон отасини олдига қўйиб, полопонларни едиргандек, овқатлантирар эди. Мен ундан бу ким деб, сўрадим, у: отам, у қариб қолди, мен эса уни ўз қарамоғимга олдим, деди. Мен: “Бу йигит араблар ичида ота-онасига энг кўп яхшилик қилган одам экан”- деб хулоса чиқардим”.\n13 – Талқ ибн Ҳубайб раҳимаҳуллоҳ обид ва олимлардан бири эди. У онасининг бошидан ўпар ва онасини ҳурмат қилиб, у турган уйнинг томига чиқмас эди.\n14 – Омир ибн Абдуллоҳ ибн Зубайр раҳимаҳуллоҳ айтди: “Отам вафот этди ва мен Аллоҳ таолодан унинг гуноҳларини кечиришини сўраб бир йил дуо қилдим”.\nСўзимиз сўнггида: “Барча оламлар Роббиси бўлган Аллоҳга ҳамду-санолар бўлсин”.\nАллоҳ таоло пайғамбаримиз, унинг оиласи ва барча саҳобаларига салавоту саломлар йўлласин.-деб дуо қиламиз.\nКитобнинг арбчадан ўзбекчага ўгириш 2006 милодий йилнинг 17 январь сешанба куни ниҳоясига етди.\n – Мавло деб бирон қулни озод қилган ёки бирон кишининг исломга киришига сабаб бўлганига айтилади. Озод қилган ва исломга сабаб бўлган кишига Валий дейилади.\n – Имом Бухорий, “ал-Адабул-муфрад”, 14. Албоний бу ҳадиснинг “исноди саҳиҳ” эканини “Саҳиҳул-адабил-муфрад” китобида айтиб ўтди.\n – Имом Муслим: 2562; Абу Довуд: 51443.\n – Имом Аҳмад, 6/151; Абдурраззоқ “ал-Мусаннаф”, 20119; имом Бағавий, “Шарҳус-сунна”: 13/7; Ҳоким ҳадисни саҳиҳ деди, 3/207. Имом Заҳабий Ҳокимнинг фикрига қўшилди.\n – “Ҳилятул-авлиё”, 6/211; “Сияру аъламун-нубала”, 6/317.\n – “Уйунул-ахбар”, 3 / 97.\n – “Сияру аъламун-нубалаъ”, 4 / 619.\n – Иброҳим Байҳақий, “ал-Маҳасин вал-масавиъ”, 614; “Ҳилятул-авлия”: 2/ 273.\n – Сияру аъламун-нубалаъ”, 6 / 128.\n – “Сияр аъламун-нубалаъ”, 4/620.\n – “Сияру аъламун-нубалаъ”, 6 / 366.\n – “Уюнул-ахбар”, 3 / 97.\n – Ҳановий, “Биррул-волидайн”, 98; “Муҳозаротул-удабо ва муҳаваротул-ш-шуаро” дан иқтибос қилинди: 1/203.\n – “Сияру аъламун-нубалаъ”, 12 / 145.\n – Иброҳим Байҳақий, “ал-Маҳасин вал-масавиъ”, 614.\n – Ҳофиз Тартуший, “Биррул-волидайн”, 78.


10.07.2020 - Истеъмолчилар ҳуқуқларини ҳимоя қилиш Агентлиги\nСавол-жавоблар, ЯнгиликларBy tagaeva@press 10.07.2020\nОнлайн дўкондан сотиб олинган маҳсулот хавфсизми? Amazon, Aliexpress, Ebay ва Wish онлайн платформадан сотиб олинган маҳсулари хафсизлик тест синовидан ўтмади. USB зарядловчи жиҳозлар, саёҳат адаптерлари ва батареялар ҳаддан ташқари қизиб кетиши ёки электр токи уришига олиб келди; Гўдаклар ва болалар учун пластик ўйинчоқларда қонуний кимёвий чекловларга риоя қилинмаган; Тутун ва углерод оксидини (CО) аниқловчи сигналлар…\nСавол-жавоблар, Эълонлар, ЯнгиликларBy tagaeva@press 10.07.2020\nТавсиялар, Эълонлар, ЯнгиликларBy tagaeva@press 10.07.2020\nCOVID-19 касаллигидан даволанаётган ва уй шароитида карантинга олинган юртдошларимизни алоҳида тиббий ахборот билан таъминловчи, улар ҳақида маълумотни ўрганиб турувчи 24 соат мобайнида ишлайдиганган 1105 рақамли салл-маркази ташкил этилди. Абонентлар барча телефон алоқалари орқали мазкур рақамга мурожаат қилишлари ва керакли маълумотларни олишлари мумкин.


Эмма Стоун турмуш ўртоғи билан тушган суратини эълон қилди — фото - ShouBiz.uz\nМедиа 19:00 | 27.1.22\nЭмма Стоун турмуш ўртоғи билан тушган суратини эълон қилди — фото\nЖуфтлик омма олдида жуда кам чиқиш қилади\nМашҳур актриса Эмма Стоун турмуш ўртоғи билан тушган суратини намойиш қилди.\nГолливуднинг машҳур жуфтликларидан бири Эмма Стоун ва Дейв Маккери омма олдида жуда кам кўриниш беради. Уларнинг охирги маротаба олинган сурати 2020 йилда эълон қилинган. Жуфтлик 2020 йилнинг ёзида, пандемия авж олган вақтда «Fruit Tree Productions» компаниясига асос солган. Улар муаллифлигидаги биринчи йирик лойиҳа режиссёр Жесси Айзенбергнинг «Дунёни қутқариб бўлгач» картинасининг яралишига сабаб бўлди. Фильм премьерасини ўтказиш учун жуфтлик виртуал тарзда кўриниш берди. Унда Эмма Стоун сўзга чиққан ва турмуш ўртоғи ва унинг фаолияти ҳақида гапирган.\n«Актёр сифатида сизга берилган нарсаларни қила оласиз ва жараённи ҳис эта оласиз. Бу эса мен нимадир қила олишимни ва нимадир қарор қабул қилишимни англатмайди. Бизнинг муносабатларимиз узоқ давом этишини айтар эканман, ҳамкасбларимизни янада қўллаб-қувватлашни маъқул иш деб ўйладик», — дейди Эмма Стоун.\nФильмда асосий эътибор она ва ўғил ўртасидаги муносабатларга қаратилган бўлиб, Эмма Стоуннинг сўзларига кўра, ўз фарзанди дунёга келганда буни яхшироқ тушунган. Жуфтлик учун 2020 йил яхши йил бўлди. Улар айнан шу йили турмуш қуришини ва кейинчалик фарзандли бўлишини маълум қилди.\nАввалроқ «Гарри Поттер» юлдузи Рон Уизли қизининг суратини эълон қилган эди.


Ўзбекистоннинг «Koronаvirus info» каналини Telegram расман тасдиқлади - Terabayt.Uz\nЮртимизда коронавирус инфекциясининг тарқалиши ва унга қарши кўрилаётган чоралар бўйича аҳолини тўғри, холис ва аниқ маълумотлардан тезкор хабардор қилиш жуда муҳим. Айни шу мақсадда «Koronаvirus info» (@koronavirusinfouz) расмий канали очилган эди.\nЎҚИНГ: Хакерлар ва фирибгарлар коронавирусдан фойдаланиб, пластик карталардан пул ўғирлашмоқда!\nTelegram компанияси бугун мазкур каналга кўк рангдаги «verified» (тасдиқланганлик) белгисини берди, деб ёзади блогер Хушнудбек Худойбердиев.\nТаъкидлаш керакки, «Koronаvirus info» канали Ўзбекистон Республикаси Соғлиқни сақлаш вазирлиги, Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги, Ўзбекистон Ёшлар иттифоқи ҳамда Миллий масс-медиани қўллаб-қувватлаш ва ривожлантириш жамоат фонди ҳамкорлигида ташкил қилинган.\nУшбу канал маълумотларида кўрсатилишича, алоқа учун @bot_askcoronauz ботидан, шунингдек, 71 276-49-66 ҳамда 1003 телефон рақамларидан фойдаланиш мумкин.\nБарча ОАВ журналистлари ва блогерларни ушбу канални биринчи манба сифатида фойдаланилиши ҳамда унда тарқатилаётган хабар ва янгиликларни кенг ёритиб боришда ҳамкорликка чақирамиз, деб ёзади блогер.\n#Telegram #иловалар #каналлар #маслаҳат #мессенжер #Ўзбекистон


Янги саноат – замонавий мамлакат\nКеча Қозоғистон Президенти Нурсултан Назарбаев ”Мамлакатнинг янги саноатлаштирилиши: қор қоплонининг сакраши” мавзусида ўтказилган умуммиллий телекўприк давомида қатор саноат корхоналарини ишга туширди. Асосий мавзу: корхоналарни қайта жиҳозлаш ва рақамли технологияларга ўтиш.\nОнлайн тартибида мамлакатимиздаги инновация, инфратузилма, энергетика ва агросаноатга оид лойиҳалар ишга туширилмоқда. Шу жумладан, Ақсу қасабасида олтин ажратиб олувчи фабриканинг илк маҳсулоти олина бошланди. Ақтўбе ва Атирау вилоятларида нефт-газ шўъбаси машинасозлик корхоналари иш бошлашди. Қозоғистон шимолида, шарқида ва ғарбида замонавий ускуналар билан жиҳозланган озиқ-овқат саноати корхоналари фаолият бошлашди. Қарағанди вилоятида эса эски автомобилларни йўқотиш ва қайта ишлаш заводи қурилиши якунланди.\n– Қозоғистон мустақилликка эришган пайтда республикада атиги 700000та автомобиль бор эди, – деди Нурсултан Назарбаев, – завод очилиши муносабати билан ҳозир йўлларимизда 5 миллиондан ортиқ машина бор. Ҳамма буюмлар каби, улар ҳам аста-секин эскириб, ишдан чиқади ва атроф-муҳитни ифлослантириши мумкин. Сизлар эса улардан яратувчанлик йўлида фойдаланмоқдасиз. Зарур кабеллар, металларни ажратиб олиб, такрор ишлатилишига йўл очмоқдасиз. Бугунги кунда мамлакатимизда 18 хил енгил автомобиллар чиқарилишини ҳисобга олсак, сиз улкан истиқболлар қаршисидасиз. Бетакрор корхонанинг бетакрор қурилиши якунланиши билан сизларни муборакбод этаман!\n24.kz сайти маълумотлари асосида тайёрланди, 2017-12-06, 18:57 157